
A firma acuerdo pa brinda cuido pa clientenan cu tabata na 
verblijfsafdeling di Respaldo 


Asina a informa minis- 
ter di Asuntonan Social y 
Husticia, Rocco Tjon ken 
riba su pagina di Face- 
book a publica un video 
mustrando e acuerdo aki. 
El a splica cu tambe nan 
a firma un acuerdo entre 
Pais Aruba, AZV y Sticht- 
ing Eliezer cu ta bay hun- 
ga un rol sumamente im- 
portante den e cuido cu ta 
brinda na e clientenan aki. 


Esaki tin e obhetivo manera el 
a sigura, di tin un miho struc- 
turacion di cuido di salud 
mental na Aruba pero banda 
di esey e stuurgroep ta bay tin 
un rol pa keda monitoria cu e 
cuido cu ta wordo brinda ta e 
cuido adecua. Tambe tin otro 
diferente grupo di trabou cu 
ta traha riba ehecucion di e 
roadmap cu tin pa loke ta 
salud mental na Aruba. 


“Nos tin diferente building 
blocks cu ta toca tur diferente 
aspecto pa loke ta trata cuido, 
specificamente salud mental 
pa asina nan atende e parti 
di tecnologia, financiamento 
di e cuido ak,i pero hopi im- 
portante tambe e health work 
force y e health information” 
el a bisa. 


Den e acuerdo entre Bureau 
Rampen Bestrijding Aruba 
cu AZV nan ta bay cambia 
e manera con antes e lang- 
durige klinishe GGZ tabata 
wordo brinda caminda nan 
ta bay crea e condicionnan 
pa loke nan ta conoce como e 


beschermd wonen, un cuido 
cu profesionalnan mes ta in- 
dica cu ta mas na su luga pa 
e clientenan aki mirando cu e 
comision a indica cu e pash- 
entnan aki tin un indicacion 
social. 


“E cuido cu ta bay wordo 


brinda ta bay ta mucho mas 
miho pa e clientenan aki”, 
minister Tjon a expresa. 
Algun luna atras a bira conoci 
e noticia di e ciere di verbli- 
jfsafdeling di Respaldo loke a 
causa un conmocion den co- 
munidad y nan como gobier- 
no, segun el a bisa, a indica cu 


nan lo laga esaki sosode sola- 
mente na un manera respon- 
sabel y esey ta e motibo dicon 
e diferente grupo di trabou 
a bay percura pa yega na un 
solucion na corto plaso e cual 
a wordo firma ayera mientras 
nan ta traha riba e solucion pa 
largo plaso. 


Di esaki, el a splica cu nan 
ta bay haci posibel pa e pa- 
shentnan cu tabata na ver- 
blijfsafdeling di Respaldo ta 
bay wordo ubica na Stichting 
Elizier, banda di esey, e fon- 
donan necesario a traves di 
AZV ta bay wordo aloca tam- 
be pa por crea e condicionnan 
adecua teniendo na cuenta e 
parti di siguridad y di cuido. 


Cu esaki, el a trece dilanti 
cu ta bay tin un inversion di 
cerca di 776.000 florin pa por 
brinda e cuido adecua pa e 
clientenan aki. 


Manera Bon Dia Aruba a pu- 
blica dia 14 di october ulti- 
mo, Verblijfsafdeling di Res- 
paldo a cera for di dia 1 di no- 
vember. Pa mas informacion 
bishita https://www.bondia. 
com/entrante-1-di-novem- 
ber-afdeling-verblijf-di-fun- 
dacion-respaldo-ta-cera/ 


AWAA buscando veterinario y tecnico di veterinario pa bin yuda na Aruba 


Fundacion Animal Welfare Alli- 
ance Aruba (AWAA) ta un funda- 
cion nobo cu a word funda e aña 
aki den luna di juni. E fundacion 
a keda estableci pa representan- 
tenan di otro fundacionnan cu ta 
traha pa bienestar di bestia riba 
caya y tin como meta yuda cu e 
problematica grandi na Aruba di 
bestiariba caya. 


E meta di e fundacion ta adresa e gran 
problema di demasiado cacho y pushi 
ariba caya na Aruba, e abuso y negli- 
gencia di cacho y e falta di conscienti- 
sacion y educacion ariba e topico aki. 


Den un entrevista cu Mercedes de 
Bruyn, miembro di e directiva di 
AWAA den luna di juli, el a splica 
Bon Dia Aruba cu e idea di AWAA ta 
pa establece un clinica di sterilisacion 


local pa famianan di menos recurso 
y e enfoke principal ta sterilisacion 
hunto cu conscientisacion. 


Pa loke ta trata e veterinarionan pa re- 
alisa e cirugianan, mirando cu ya caba 
veterinarionan no tin suficiente tec- 
nico di cirugia, De Bruyn a remarca 
cu nan mes lo realisa e cirugianan 
aki. Nan lo traha cu hopi boluntario 
pa sikiera e prome mita di aña pa- 
sobra tur e fondonan necesario pa e 
clinica aki lo wordo recauda y manera 
de Bruyn a indica nan mester hopi 
fondo pa por establece un proyecto 
manera esaki. 


“P’esey mes e clinica lo wordo opera 
pa mas tanto boluntario nobo hunto 
cu boluntarionan di e fundacionnan 
cu ta forma parti di e organisacion 
nobo aki. E no ta fundacion forma pa 
otro fundacionnan, e ta un fundacion 
cu a wordo forma pa personanan cu ta 
involucra den otro fundacionnan,” de 
Bruyn a indica. 


E conexion cu esaki, AWAA ta bus- 
cando veterinario y tecnico di veteri- 
nario boluntario pa bin Aruba y traha 
den nan clinica pa yuda maneha e 
problematica di poblacion di cacho y 
pushi riba caya na Aruba. 


Un publicacion ariba nan pagina di 
Facebook ta splica cu e fundacion ta 
ofrece estadia pa e boluntarionan cu 
bin Aruba, orario diario di cirugia di 
sterilisacion di 8or pa 4or y e bolun- 
tario por scoge entre e siguiente si- 
mannan pa bin Aruba: siman 1 janu- 
ari, 2 pa 6; siman 2, januari 9 pa 13; 
siman 4, januari 23 pa 27; siman 6, 
februari 6 pa 10 y simannan 8 te cu 
11. 


Pa mas informacion por tuma con- 
tacto cu e fundacion a traves di nan 
pagina oficial di Facebook. 

Informacion importante pa tene na cuenta durante temporada di klapchi 
KPA: “Controla fecha riba klapchi” 


Nos ta yegando na final 
di un otro aña un biaha 
mas y esey ta trece cune 
e bendemento di klapchi. 
Ayera 27 di december a 
cuminsa oficialmente cu 
benta di klapchi y e aña 
aki un biaha mas Korps 
Politie Aruba (KPA) hun- 
to cu DTI, Brandweer, 
DOW y DVG lo bay haci 
e controlnan necesario na 
e establecimentonan cu lo 
bende klapchi. 


Den un video publica pa KPA, 
vocero di cuerpo policial Sra. 
Liliana Rasmijn ta splice tur e 
regla- y rekisitonan necesario 
cu e bendedonan di klapchi 
mester cumpli cune durante 
e temporada di klapchi. 


Rasmijn ta splica den e video 
cu e dianan cu mag di bende 
di klapchi ta 27 di december 
te cu 31 di december. Duran- 
te e dianan aki lo tin e con- 
trolnan pa cu esaki tambe. E 
benta di klapchi por cuminsa 
for di ora solo sali te cu 9or di 
anochi. 


El a remarca cu si polis pasa 
despues di e orario stipula y 
wak cu e luga ta habri, e doño 
di establecimento lo haya un 
aviso (warning) y si cuerpo 
policial pasa un biaha mas y 
e establecimento aki no ta re- 
spetando e reglanan, lo kita e 
permiso di benta di klapchi di 
biaha. 


Rasmijn a recorda tambe cu 
ta prohibi pa cualkier estab- 
lecimento bende mucha bao 
di 12 aña klapchi si nan no 
ta compaña cu un adulto. El 
a agrega tambe cu esnan tra- 
hando den e container ben- 
diendo klapchi mester tin 16 
aña di edad of mas. 


E bendedonan di klapchi tin 
cierto reglanan cu ta impor- 
tante pa tene dje. Rasmijn a 
enfatisa tur esnan cu a haya 
nan permiso pa benta di 
klapchi mester zorg cu tin 
e aparato pa paga candela, 
cual ta un rekisito di DTI y 
brandweer. Nan mester zorg 
cu tin un EHBO kit den nan 
establecimento den caso cu 
algo mester pasa y nan mester 
zorg pa e container ta semper 
limpi. 


El a resalta cu ta absolu- 
tamente prohibi pa bende 
klapchi bieu. El a splica cu e 
controlnan ta bay ta basa riba 
e benta di klapchi di e aña 
prome, esta 2021, y e aña aki. 
Esey ta e fechanan cu mag di 


tin ariba e productonan di 
klapchi cu ta wordo bendi. 


Rasmijn a subraya tambe cu e 
instancianan encarga cu con- 
trol por pasa controla e luga 
un biaha, pero pa e siguiente 
dia nan por pasa atrobe. “No 
ta pasobra e departamentonan 
a controla e prome dia, esey 
no kiermen cu e controlnan 
no ta sigui na mesun luga. 
Nos por aparece back. Tambe 
si bo a haya un aviso, nos lo 
bin back pa asina wak si tur 
cos a wordo drecha manera 
cu mester ta,” el a agrega. 


Pa ciudadanonan tambe ta 
importante pa nan ta na al- 
tura di algun tips na momen- 
to di cumpra y tira klapchi. 
Sea critico riba e klapchi cu ta 
cumpra. Klapchi no mag di ta 
mas cu 2 aña bieu. Controla 
e fecha riba dje. Controla e 
klapchi tambe riba su daño. 
Klapchinan cu tin daño, no ta 
bay haci loke ta spera di haci, 
cu consecuencia cu esaki por 
lastima un persona. 


Sa kico klapchi ta haci. Wak 
si e tin un etiketa cu ta pre- 
scribi kico e ta haci of si e tin 
un mensahe pa ilustra kico 
e ta bay haci. Si esaki no tey, 
puntra e persona cu ta bende 
klapchi kico e ta haci, pa asina 
sa kico por spera di e klapchi 
y wak si e ta peligroso of no. 
Ta hopi importante pa cum- 
pra klapchinan adecuado pa 


mucha. For di chikito ta un 
tradicion cu ta tira klapchi. 
Nos muchanan ta lanta den 
esfera di tira klapchi, pero tin 
cu educa nan na un manera 
corecto, con pa cende esaki 
sigur. 


Mester educa e hobennan y 
papia cu nan ariba e peliger- 
nan di klapchi. Hopi biaha 
nan ta gusta experimenta cu 
klapchi. Nan ta traha bom, of 
guera riba otro. Mester educa 
nan con pa tira klapchi na un 
manera sigur pa nan y esnan 


rond di nan. 


Usa mecha semper, prefer- 
iblemente mecha largo. No 
cende klapchi cu sigaria, 
lighter of cualkier otro ob- 
heto. 


Hopi importante, si un klap- 
chi no cende of no traha ora 
cu e wordo cendi, no bolbe 
back pa cende klapchi. Tin 
diferente velocidad, tin ta 
cende hopi mas lihe cu otro 
y si a cende un klapchi y 
esaki no a haci nada, laga al- 


gun minuut pasa (minimo 30 
minuut) pa ta sigur cu esaki 
a paga. 


Nunca cende klapchi den 
man esaki por hiba na acci- 
dentenan hopi grave caminda 
por perde dede, man of hasta 
wowo. P’esey mester cende 
tur tipo klapchi riba tera. 


Y por ultimo, pero hopi im- 
portante, nunca tira riba otro 
hende, riba bestia of riba 
auto. 

Minister Endy Croes: 
DPS tambe lo implementa e metodo Biba Amor 


Minister Endy Croes sem- 
per ta habri pa scucha tur 
inkietud y preocupacion 
di comunidad pa asina 
trece solucion na biene- 
star di nos enseñansa. Un 
tema cu recientemente ta 
hopi den publicidad; ta 
educacion sexual na scol- 
nan Primario. 


Un topico den cual opinion- 
nan ta dividi. Buscando solu- 
cion concreto na bienstar di 
enseñansa, recientemente a 
tuma e decision cu ta imple- 
menta e metodo Biba Amor 
tambe na scolnan cu ta re- 


sorta bou di DPS. SKOA y 
SPCOA ta uzando e metodo 
aki pa basta tempo caba. Biba 
Amor ta un metodo cu ta ser 
duna den colaboracion cu 
Wit Gele Kruis Aruba. 


Biba Amor ta un metodo 
structura cu ta trata diferente 
topico e.o. respet pa bo curpa 
y pa otro, norma y balornan y 
hopi topico mas. E metodo ta 
informa mayornan adelanta y 
debidamente di e topiconan 
cu lo ser trata. Como tambe 
por brinda guia na e alumno 
y mayornan. Esaki ta bira un 
parti structural di e curiculo 


bou di e materia “Maatschap- 
pijleer” / Movecion y Salud. 


Dos maestro di cada scol ta 
wordo debidamente prepara 
pa duna e materia aki. E le- 
snan ta ser duna den klasnan 
5 y 6. Meta di Biba Amor ta 
pa baha e cifra di embaraso 
hubenil y esaki a logra exi- 
tosamente. 


Asina mandatario di Ense- 
ñansa ta sigui traha duro pa 
busca solucionnan concreto 
y duradero na bienestar di 
nos pais. 


Minister Endy Croes a reuni cu rector y decaan 
di Universidad di Aruba 


Recientemente, Minister 
di Enseñansa y Deporte 
sr. Endy Croes a reuni 
cu Rector prof.dr. Viola 
Heugter y Decaan Facult- 
eit der Rechtsgeleerdheid 
mr.dr.Ruth Bonnevalle di 
Universidad di Aruba riba 
diferente topico antici- 
pando alabes aña 2023. 


Riba e topico Civiel Effect a 
amplia: 
Manera ta conoci esaki ta un 
topico cu a wordo trata den e 
Vierlandenoverleg unda tur 
cuater Minister tanto di Aru- 
ba, Curaçao, Sint Maarten y 
Hulanda tabata presente y a 
sostene esaki. Civiel Effect pa 
studiantenan di Faculteit der 
Rechtsgeleedheid (Rechten) 
di e.o. Universidad di Aruba 
tin di haber y ta significa cu 
studiantenan di Aruba por 
eherce nan trabou mesora 
como hurista den futuro na 
Hulanda y no mester di haci 
vakken extra manera esaki ta- 
bata wordo exigi antes. Pues 
ta reconoce desde awor en 
adelante e igualdad entre stu- 
diantenan cu caba Rechten 
na Aruba mescos cu esnan cu 
caba esaki na Hulanda. Studi- 
antenan cu termina Univer- 
sidad di Aruba por bay Hu- 
landa y traha como hurista 
ayanan. E ultimo paso cu falta 
pa esaki ta cu ainda Hulanda 
mester ahusta un parti chikito 
den su ley pa esaki por drenta 
na vigor y ta bezig riba e ul- 
timo parti aki awor. 


A trata tambe e tema Academ- 
ic Foundation Year (AFY): 
Academic Foundation Year 
ta un aña cu Universidad di 
Aruba ta brinda na studian- 
tenan cu a termina Colegio 
por ehempel y ta tuma un 


aña di “break” conoci tambe 
como e “gab year” antes, pero 
awor ta motiva e studian- 
tenan aki pa haci (1) aña na 
Universidad di Aruba esta e 
programa Academic Founda- 
tion Year cual ta prepara un 
studiante completo prome 
cu e sigui su estudio sea na 
Hulanda, Merca of cualkier 
otro pais. Esaki a resulta di 
ta un programa exitoso cu e 
studiantenan ta sali bon pre- 
para y ekipa pa enfrenta nan 
proximo reto den exterior. 
Den Vierlandenoverleg den 
e slotconclusie tur islanan 
y Hulanda a bay di acuerdo 
pa usa e modelo aki mien- 
trastanto pa tur isla. Univer- 
sidad di Aruba a expresa nan 
precupacion cu nan mester 
mas docente, mentor y sosten 
admistrativo pa aña academi- 
co 2023-2024 y nan ta spera 
hasta poco studiantenan di 
exterior cu lo join un aña di 
AFY pa e siguiente aña aca- 
demico. 


Bachelor in Social Work: 


Riba e topico aki Universidad 
di Aruba a splica Minister cu 
henter e programa aki ta den 
un proceso di revisacion. Ta 
explora e aspecto di doorst- 
room di otro scolnan, ta son- 
deando un miho conexion di 
e instructietaal cu e campo di 
trabou, alabes ta traha mas di 
cerca cu otro institutonan di 
enseñansa. Investigacionnan 
ta tumando luga y expectativa 
cu e rapport aki lo wordo en- 
trega final di februari 2023 pa 
asina por tuma decisionnan 
corecto a traves di datos y in- 
vestigacion. 


Lo inicia cu 2 masteopleiding 
entre maart y mei 2023: 
Entre maart y mei 2023 tin 
planea pa inicia cu (2) mas- 
teropleiding. Tanto OGM 
(Organization 
Governance 
and Management) y SIS- 
STEM (Master of Sience in 
Sustainability for Engineer- 
ing). Pa OMG tin actual- 
mente 31 studiante cu a in- 
scribi caba y pa SISSTEM tin 
te cu 31 di december 2022 e 


posibilidad pa inscribi. Pues 
e oportunidad tey y tur cu 
kier haal un MASTER tin e 
posibilidad ainda pa inscribi 
na Universidad di Aruba e si- 
man aki. 


Renobacion y construccion 
di Maria Convent: 
Universidad di Aruba a splica 
cu UNDP ta hopi leu coor- 
dinando e proyecto di reno- 
bacion y construccion di e 
edificio Maria Convent. Un 
proyecto entre stakeholders 
manera; Gobierno di Aruba, 
Economische Zaken, Uni- 
versidad di Aruba y Universi- 
dad di Leuven y un inversion 
di 5.5 miyon us dollar coor- 
dina pa UNDP cual lo inicia 
prome kwartaal den 2023. Vi- 
sion ta cu pa aña academico 
2024-2025 por cuminsa haci 
uzo di e edificio aki. Sigur un 
noticia hopi alentador. 


Mental Health program y co- 
laboracion cu IPA ta di vital 
importancia: 
A informa Minister Endy 


Croes di e importancia pa e 
colaboracion entre Univer- 
sidad di Aruba y IPA riba e 
tema mental health. A cum- 
insa un programa di coop- 
eracion entre Universidad 
di Aruba, IPA y EPI. A splica 
cu pa 2023 lo bay tin mester 
di fondonan adicional pa por 
cubri entre otro coordinador 
di e proyecto aki. Universi- 
dad di Aruba ta conoci cu su 
mental health program Sho- 
co Wellness. 


Universidad y IPA ta estrecha 
na colaboracion: 
Universidad di Aruba a splica 
cu hunto cu IPA nan a ini- 
cia trabounan riba cursonan 
di idioma. Asina a menciona 
cu studiantenan di proyecto 
di Erasmus a sigui cursonan 
basico den Papiamento y 
Hulandes ya pa esnan cu no 
ta papia Hulandes ta ofrece 
un curso na Hulandes na su 
competencia y nivel. Loke ta 
trata idioma Ingles ta wordo 
ofreci caba riba diferente 
nivel y cu Miras den 2023 pa 
agrega idiomanan nobo den e 
pakete. 


Por ultimo a informa Man- 
datario di Enseñansa riba un 
conferencia grandi cu e top- 
ico “Small Island State” cual 
ta den pleno preparacion pa 
october 2023 unda lo atende 
topiconan manera “climate 
change”, “social change” y 
“islandness” hunto cu Uni- 
versity of Prince Edward Is- 
land y UNESCO. Concluy- 
endo Minister Endy Croes 
a expresa cu e tabata un tre- 
mendo reunion unda a trata 
varios topico y tur na bien- 
estar general di enseñansa y 
Universidad. 

Raisa Montilla 


Muchanan mester keda un prioridad 
den dianan di fiesta 


Nos ta den pleno dianan di 
celebracion di Pasco y Fin 
di Aña, muchanan ta cu 
vakantie unda nan ta haya 
hopi tempo liber pa dis- 
fruta den dianan aki pero 
tambe nan mester keda un 
prioridad vooral riba nan 
siguridad y bienestar. 


Ta p’esey cu Fundacion Re- 
speta Mi cu ta enfoca riba 
prevencion di abuso sexual y 
otro forma di abuso for di aña 
1991 ta ofrece cierto informa- 
cion pa comunidad den dian- 
an aki ora hendenan ta desea 
otro feliz dianan di fiesta pero 
ta importante pa realisa cu no 
ta den tur hogar tin felicidad 
den dianan aki. 


Tin muchanan cu ta exper- 
encia teror na man di perso- 
nanan cu mester stima nan 
y cuida nan. Pa e motibo aki 
nan ta pidi un bes mas pa bay 
poco poco y “celebra” di for- 
ma consciente. No ban laga e 
dianan aki bira un experencia 
traumatico pa nos muchanan 
y pa nos mes como adulto. 
Tambe kier para keto na per- 
sonanan cu tabata victima di 
abuso durante temporada di 
fin di aña, “Pa boso e epoca 
aki no ta facil, nos ta reconoce 
boso lucha y ta desea boso 
forsa tambe den e dianan aki” 
nan ta indica. 


Tur mucha ta mustra respet y 
afeccion na un manera dife- 
rente. Ora ta wordo obliga e 
muchanan pa haci algo con- 
tra di nan boluntad, ta duna 
e mensahe cu e muchanan 
no tin control di nan mesun 
curpa. Esaki ta traha contra- 
productivo pa loke ta trata 
prevencion di abuso di mu- 
cha, naturalmente muchanan 
mester mustra respet. Mescos 
cu adultonan mester mustra 
muchanan respet tambe. 


Tin mucha cu gusta duna 
brasa y tin mucha no cu como 
adulto tin cu respeta esaki. 
Pa loke ta trata ‘sintamento 
den scochi’, preferiblemente 
laga muchanan sinta ariba un 
stoel, ta comprendibel cu tin 
situacion caminda muchanan 
lo pidi mayornan pa nan sinta 
den nan scochi (specialmente 
muchanan 
mas 
chikito). 
Esaki mag semper. Ta ora e 
mucha ta indica, tanto verbal- 
mente y cu lenguahe di curpa 
cu e ‘NO kier’, e ora ey mes- 
ter respeta esaki. 


Sacamento di potret tambe ta 
uno importante, muchanan 
ta depende di nan mayornan 


pa proteha nan, potretnan di 
muchanan tin ora ta wordo 
comparti ariba medionan so- 
cial sin cu nan mes sa. Unda 
e fundacion ta recomenda pa 
por fabor ban sea mas crit- 
ico pa loke ta trata informa- 
cionnan di e muchanan cu ta 
wordo comparti (inconsci- 
entemente) online. 


Kisas comparti un potret ariba 
medionan social ta mustra 
inocente, pero no sa nunca 
ken por maluza e potretnan 
di e yiu y usa informacionnan 
cu ta comparti pa yega na e 
muchanan, cu mal intencion. 


Tambe nan ta recomenda cu 
ora un mucha ta sinti inco- 
modo, puntr’e kico ta pasan- 
do y yud’e, si e mucha mes- 
ter keda cu un otro persona, 
mayornan mester percura p’e 
ta un adulto di confiansa. 
No laga ni un mucha hunga 
su so sin supervision, e ta 
tuma un par di seconde pa 
haya un experiencia trau- 
matico pa nan. 


Aña 2022 ta yegando na su 
final, asina cu fin di aña yega 
por cuminsa sinti e hende- 
nan druk y presiona. Tin ora 
nan lo ta asina ocupa cu nan 
no ta ni para keto na loke cu 
nan ta sinti na e momento ey. 
E celebracion di fin di aña ta 
algo hopi personal. No tur 
famia ta haci esaki na e me- 
sun manera. Tur famia tin 
nan mesun tradicion y cus- 
tumber. Pero toch hopi famia 
por relaciona algo cu otro. 
Algo cu tur hende lo cuminsa 
sinti, mayoria biaha inconsci- 
entemente, ora nan ta bou di 
hopi presion di algo. Y esaki 
mas cu claro ta stress. 


E periodo aki por causa stress 
familiar, den dianan di fiesta 
e presion ta halto pa casnan ta 
nechi drecha, pa tin cuminda 
na abundancia, pa bisti y luci 
bunita…pero esaki ta loke 
realmente ta importante du- 
rante temporada di fin di aña? 


Esaki ta depende di e norma 


y balor di cada persona. Tin 
hende ta duna hopi balor na 
regalo. Of tin hende sim- 
plemente ta aprecia regalo. 
Muchanan hopi biaha ta bira 
contento ora nan haya un co’i 
hunga nobo cu ta importante 
pa e desaroyo di nos muchan- 
an, pero esaki ta mas impor- 
tante cu interaccion entre 
mucha y mayor, cuidador of 
educador? Co’i hunga ta algo 
pasahero, pero charlanan cu 
bo tene cu un mucha lo por 
keda graba pa semper den 
mente di un mucha. Natu- 
ralmente esaki ta depende 
di e edad di e mucha tambe. 
Un mucha di 3 aña no ta bay 
keda corda un combersacion 
compleho y filosofico. 


Pero interaccion ta impor- 
tante y necesario di baby 
caba. Atencion ta importante 
pa e mucha por desaroya, 
vooral si e ta haya esaki for di 
personanan cu e stima y con- 
fia. Asina no neglisha e mo- 
mentonan bunita durante fin 
di aña. 

Trabounan a keda cla pa asina proteha e naturalesa sensitivo di duinen 
FPNA a colabora cu A.T.A pa proteha e duinen na Sasarawichi 


Fundacion Parke Nacio- 
nal Aruba (FPNA) como 
un Fundacion indepen- 
diente encarga cu e con- 
servacion y maneho di 
areanan terestre y mari- 
no proteha na Aruba, ta 
comparti cu e trabounan 
pa conservacion di e du- 
inennan na Sasarawichi a 
keda cla. 


Pa hopi aña caba, e recurson- 
an natural di e area aki ta bou 
presion di off-road driving 
(ORD) cu ta contra ley cu ta 
stipula cu no mag di core riba 
santo blanco. 


E trabounan di conservacion 
pa limita e acceso di vehiculo 
motoriza a cuminsa dia 5 di 
December 2022 y a keda fi- 
nalisa dia, 23 di December 
2022. E limitacion di acceso 
motoriza tin como proposito 
pa proteha y conserva e du- 


inennan di Sasarawichi y 
asina trece bek e vegetacion 
y habitatnan natural pa dife- 
rente especie. 


E proyecto di conservacion 
aki ta financia danki na Aruba 
Tourism Authority (A.T.A.), 
mirando e importancia di 
conserva y proteha e area 
aki. Como parti di A.T.A. su 
tarea di mercadea y maneha 
Aruba como destino turis- 
tico, tin diferente proyecto 
cu A.T.A. ta inverti aden. Ta 
trata aki di proyectonan tanto 
di mehoracion di producto 
como tambe proyectonan 
di desaroyo di producto. E 
proyectonan aki ta alinea cu e 
maneho nacional di turismo. 
Asina por bisa cu di A.T.A. su 
gastonan pa mercadeo, entre 
5% y 10% ta bay na nos pro- 
ducto turistico y e restante ta 
bay na mercadeo internacio- 
nal. 


Aruba ta e unico isla den Ca- 
ribe Hulandes cu tin duinen, 
y nan ta hunga un rol masha 
importante den e sistema 
ecologico di Aruba. Duinen 
ta un sitio importante pa 
diferente especie cu ta usa e 
area aki pa por ehempel pone 
webo y cria nan yuinan. Es- 
akinan ta especienan nativo 
manera Aruba su cuater es- 
pecie di turtuga di laman, 
Patrishi, Shoco, Coneu y 
Cododo. E area di costa ta un 
habitat importante pa par- 
hanan migratorio, manera 
pa Sternchi pone nan webo. 
Tambe e duinen ta habitat 
pa hopi diferente mata cu 
ta proteha na Aruba manera 
Banana shimaron, Banana 
di rif, mata di druif, cadushi, 


breba, tuna y bushi. FPNA 
diariamente ta ricibi notifica- 
cion di vehiculonan motoriza 
cu ta core riba e duinennan y 
e santo ta wordo comprimi 
cu ta causa cambio den e veg- 
etacion y bestianan ta obliga 
di busca refugio. 


A opta pa cera e duinen cu 
baranca paso esaki tin menos 
impacto pa e medio ambiente 
y tambe ta mustra hopi mas 
natural den e paisahe compa- 
ra cu uzo di materialnan arti- 
ficial cual den termino largo 
lo rekeri mas mantencion. 
Cu tempo, e vegetacion di e 
duinen lo cuminsa crece bek 
y e barancanan lo ta forma 
parti natural di e paisahe. 


E decision di limita acceso 
motoriza lo yuda proteha y 
conserva e duinennan y asina 
duna un chance pa e duinen 
sigi engrandece y e vegeta- 
cion hunto cu habitatnan bini 
bek. Conservacion di natura- 
lesa ta rekeri colaboracion, 
regulacion y maneho na un 
nivel nacional pa asina no tin 
mester di cera tur e areanan 
natural protehi fisicamente. 


Duinen ta keda un lugar spe- 
cial pa Aruba y FPNA kier 
encurasha localnan y bishi- 
tantenan pa goza di e natura- 
lesa diverso cu Aruba tini den 
un manera sostenibel pa asina 
conserva naturalesa pa futuro 
generacionnan. 

Buskeda pa soluciona escasez di organo ta yega organo di porco 


(AP) - E organo saludabel 
cu tabata robusto y cora 
oranan prome, a bira un 
organo 
practicamente 
doorzichtig. Ta trata di un 
porco su higra cu gradu- 
almente a ser transforma 
pa mustra y actua como 
un higra humano, parti di 
cientificonan su buskeda 
pa calma e nacion Meri- 
cano su escasez di organo. 


E prome paso pa e trahador- 
nan den e laboratorio aki ta 
di laba e celulanan di e porco 
cu a haci e organo haci su tra- 
bao. Pa causa di esaki, gradu- 
almente e ta cuminsa perde e 
color mientras cu a celulanan 
ta sali. Loke ta keda atras ta 
algo cu parce rubber trans- 
parente, mirando cu tur e ad- 
ernan awo ta bashi. Despues, 
ta tuma celula di higranan 
humano cu a ser duna den 
donacion pero no por ser 
transplanta, y hinca esakinan 
back dentro di e higra nobo. 
E celulanan aki ta drenta den 
e adernan y ta cuminsa ehe- 
cuta e higra su funcionnan. 


“Esencialmente nos ta bolbe 
cria e organo,” Jeff Ross, 
CEO di MiroMatrix a splica. 
“Nos curpa no lo mira esaki 
como higra di un poroco 
mas.” 


Esaki ta un declaracion fuerte. 
Durante aña 2023, Miro- 
matrix tin plan di conduci e 
prome test humano di e tipo 
aki, unda cu lo test e organo 
biologicamente modifica pa 
comproba esaki. Si Food and 
Drug Administration keda 
di acuerdo, e experimento 
inicial lo tuma luga fuera di 
e pashent su curpa. Inves- 
tigadornan lo pone un di e 
higranan aki riba un cama di 
hospital banda di e pashent 
pa temporariamente filtra e 
sanger di un persona ken su 
mesun higra a faya diripente. 
Si e higra modifica funciona, 
esaki lo ta un paso critico den 
direccion di eventualmente 
purba un transplante di or- 
gano. 


“Tur esaki ta zona ficticio pero 
nos mester cuminsa un ca- 
minda,” Dr. Sander Florman, 


un hefe di transplantacion na 
New york Mount Sinai Hos- 
pital, un di varioshospital cu 
ya caba tin plan di participa 
den e estudio aki a declara. 
“Esaki ta probablemente mas 
di e futuro cercano cu xeno- 
transplantacion,” of directa- 
mente implanta organo di 
bestia dentro di hende. 


Mas di 105,000 persona ta 
riba e lista di espera Mericano 
pa ricibi un transplante di or- 
gano. Miles lo fayece prome 
cu nan yega nan turno. Miles 
no ta logra nisikiera drenta 
e lista. “E cantidad di orga- 
no disponibel nunca lo por 
cumpli cu e demanda,” Dr. 
Amit Tevar a splica. “Esaki ta 
nos frustracion.” 


Esaki ta e motibo dicon cien- 
tificonan ta mirando den di- 
reccion di bestia como otro 
fuente pa organonan. Un 
homber na Maryland a biba 
pa 2 luna despues di a ricibi 
e prome transplante di cu- 
rason di porco den un huma- 
no januari ultimo, un bestia 
geneticamente modifica pa 
asina su organonan no genera 
un atake di biaha di parti di 
e sistema inmunologico hu- 
mano. FDA ta considerando 
si lo permiti experimentonan 
adicional di xenotransplanta- 
cion usando higra of curason 
di porconan cu ta modifica 
geneticamente. “Esaki ta zona 
manera algo cu den termino 
largo lo ta hopi probabel di 
contribui den e desaroyo di 
organonan cu nos por usa 
den ser humano,’ Tevar a ex- 
presa. 

Hulanda ta bay yuda paisnan CAS implementa tratadonan internacional 


(CuraçaoChronicle) 
– 
Hulanda ta bay yuda Cor- 
sou, Aruba y Sint Maarten 
(CAS) 
pa 
implementa 
tratadonan 
internacio- 
nal cu ta regarda Reino 
Hulandes. 
Cantidad 
di 
tratado existente ta aplica 
solamente pa Hulanda pa- 
sobra e paisnan CAS no 
tin suficiente capacidad 
(y algun biaha falta entu- 
siasmo) pa adapta na nan. 


Esaki segun minister di Rel- 
acionnan Exterior, Wopke 
Hoekstra den un carta na 
Tweede Kamer. E tambe ta 
anuncia cu Secretario di Es- 
tado pa Relacionnan di Re- 
ino, Alexandra van Huffelen 
ta bay papia tocante e deficit 
democratico den Reino cu 
prome ministernan di Cor- 
sou, Aruba y Sint Maarten 
durante un consulta di cuatro 
pais dia 12 y 13 di januari na 


Philipsburg. 


E minister a bisa den su carta 
cu cada kwartaal, e paisnan 
ta ricibi e lista periodico di 
tratadonan, cual ta indica tur 
tratado cu ainda no a conclui. 


Ademas, e grupo di trabao di 
advertencia trempan, cu tam- 
be ta inclui un representante 
di cada un di e paisnan, ta rici- 
bi mas informacion tocante e 
magnitud di e tratadonan cu 
ta nobo riba e lista periodico. 


Asina cu negociacionnan riba 
un tratado ta na caminda, un 
carta di informacion ta keda 
manda na cada un di e pais- 
nan splicando kico e tratado 
en cuestion tin intencion pa 
regula. Na un etapa posterior, 


na momento cu a completa 
e negociacion, ta bay pidi e 
paisnan si nan kier ta inclui 
den e tratado. 


Ademas, cada bes mas con- 
sulta virtual ta tuma lugar 
entre e ministerionan na Den 
Haag y e paisnan pa discuti 
tratadonan specifico mas de- 
tayadamente. 


Tambe ta spera cu e propues- 
ta di ley di consenso di reino 
pa establecimento di e Or- 
gano Caribense pa Reforma 
y Desaroyo (COHO) ta bay 
ta riba agenda. E version en- 
trega pa Hulanda a ricibi re- 
sistencia fuerte, cual ta e mo- 
tibo pakico e paisnan CAS a 
manda alternativanan na Den 
Haag. Maske e tin un tempo 
aya caba, Van Huffelen no a 
bisa nada di esaki publica- 
mente. 


Ta reverti retiro di Secretario General VROMI na Sint Maarten 


(TheDailyHerald) – Con- 
seho di Apelacion pa amb- 
tenaar na Sint Maarten 
a duna veredicto na fa- 
bor di Louis Brown. E 
ex-Secretario General di 
Ministerio di Vivienda, 
Maneho Teritorial, Medio 
Ambiente y Infrastructura 
(VROMI) a haya retiro in- 
hustamente, segun e con- 
seho a conclui siman pasa. 


Brown a haya retiro di 
Gobernador di Sint Maarten 
via Decreto Nacional riba dia 
28 di juni 2021, riba solicitud 
di minister VROMI, Egbert 
Doran. Siman pasa, e Con- 
seho di Apelacion a sostene 
obhecion di Brown contra e 


decreto nacional y a reverti 
esaki. 


A duna Brown retiro via cas- 
tigo disciplinario y den alter- 
nativa pa violacion di confi- 
ansa; Doran a indica cu e no 
tabatin confiansa den e Sec- 
retario General. Sinembargo, 
un violacion di confiansa no 
tin base den e 
Landsverordening Materieel 
Ambtenarenrecht como mo- 
tibo pa retiro. 


A duna Brown retiro pa “in- 
cumplimento grave di de- 
ber”. Segun e Gobernador, 
dia 5 di mei 2020 Brown 
a purba di mara pais Sint 
Maarten na un resolucion cu 


Alegria Real Estate NV, cual 
a solicita emision di un por- 
cion di awa na Burgeaux Bay, 
conoci como caso Alegria, sin 
permiso di minister Doran. 
E pais tambe a acusa Brown, 
den su posicion di cabesante 
interino di Dienst Domein- 
beheer, di “abusa di su auto- 
ridad, poder, capacidad, door 
di converti un conseho nega- 
tivo for di consehero di po- 
litica di Domeinbeheer den 
un conseho positivo.” 


Segun e Gobernador, e par- 
ticipacion di Brown den 
toma di decision tabatin 
“consecuencianan mayor pa 
e pais.” Su accionnan tambe 
a resulta den “daño ireparable 


na e confiansa y integridad 
rekeri den oficina di Secretar- 
io General”, segun abogado 
Zylena Bary den nomber di 
Gobernador di Sint Maarten. 


Segun Raad van Beroep in 
Ambtenarenzaken, 
Gober- 
nador a haci un caso convin- 
cente cu Brown tabata culpa- 
ble di incumplimento grave 
di deber y pues Gobernador 
tabata autorisa pa impone un 
castigo disciplinario. Sinem- 
bargo, e conseho ta haya cu e 
castigo disciplinario di retiro 
incondicional ta despropor- 
cional na e naturalesa y se- 
riedad di e incumplimento di 
deber di Brown. 


Manera Gobernador a recon- 
oce, Brown a sirbi como Sec- 
retario General na satisfac- 
cion pleno durante 11 aña te 
cu su retiro. Segun e conse- 
ho, Brown consistentemente 
a duna declaracion tocante e 
transcurso di eventonan rond 
di e acuerdo di resolucion cu 
Alegria. 


Brown semper a argumenta 
cu no ta berdad cu e permiso 
di minister Doran pa duna 
e espacio di awa na Alegria 
tabata falta. Haciendo esaki, 
el a referi na e hallazgonan 
di e rapport investigativo 
riba caso Alegria. E ta men- 
ciona un combersacion di 
casi 14 minuut dia 4 di mei 
2020 entre Doran y Brown, 
un combersacion cu a tuma 
lugar despues di su mensahe 
via e-mail dia 1 di mei 2020 


tocante caso Alegria y nan co- 
respondencia riba WhatsApp 
tocante e asunto dia 1, 2 y 4 
di mei 2020. 


E conseho ta convenci cu e 
combersacion di 14 minuut 
riba telefon entre Doran y 
Brown tabata trata di Alegria 
y no por descarta cu Doran 
a duna Brown permiso pa 
drenta e acuerdo di reso- 
lucion entre e partidonan. 
Sinembargo, no tabatin evi- 
dencia di permiso explicito. 


Door di faya pa obtene per- 
miso explicito, por escrito 
di e minister, Brown, como 
e oficial di rango mas halto 
den VROMI, a faya di haci 
algo cu un bon ambtenaar 
mester haci den circunstan- 
cianan similar. Pues tin un 
incumplimento di deber, den 
opinion di e conseho. 


Brown a argumenta cu como 
hefe di Domeinbeheer e ta- 
batin autorisacion pa cambia 
e conseho negativo di e con- 
sehero di politica pa un con- 
seho positivo riba e lease di 
e parcela di awa. E conseho 
ta reconoce su autoridad y 
ta argumenta cu Brown no a 
abusa di su posicion. 


E conclusion ta cu apelacion 
di Brown ta exitoso. Su ob- 
hecion na e retiro a keda sos- 
teni. A duna orden na Gober- 
nador pa paga gastonan legal 
di Brown hasta un suma di 
NAF. 2,800. 

A cumpra hopi mas klapchi ilegal e aña aki na Hulanda 


(NLTimes) - Un cantidad 
mas grandi di klapchi ile- 
gal a ser cumpra e aña aki 
compara cu añanan ante- 
rior y e klapchinan aki ta 
definitivamente 
poder- 
oso segun Nederlandse 
Politiebond, e union mas 
grandi pa personal di cu- 
erpo policial. 


Jan Struijs,e union su presi- 
dente a bisa cue ta preocupa 
tocante e periodo binidero di 


aña nobo, bisando cu aunke 
e ta spera esaki lo ta un tem- 
porada festivo, tambe e “por 
bira un bataya.” E union, 
cual ta representa 28,000 cu- 
erpo policial ta “seriamente 
preocupa” cu e fin di siman 
binidero. 
Pa prome biaha den 2 aña, 
Aña Nobo por ser celebra 
di manera liber sin restric- 
cion di coronavirus. Aunke 
klapchi ta prohibi den cierto 
municipalidad, “e politica ta 


hopi variabel” Struijs a expre- 
sa. Esaki por tin un diferente 
efecto. “Nos ta wardando. 
Cada biaha nos ta mira cu e 
cambio di aña tambe por ta 
un tempo di expresa frustra- 
cion. Tambe e ta tuma poco 
pa tur hende bay den contra 
di cuerpo policial.” 


E unidad nacional di cuerpo 
policial ya caba a reporta cu 
si e uso di klapchi durante 
aña nobo causa “hopi herida, 


daño y miseria,” cuerpo poli- 
cial lo sigui presiona pa un 
prohibicion di klapchi nacio- 
nal. “Nos lo campaña fuerte 
pa esaki politicamente,” Peije 
de Meij, coordinador di Aña 


Nobo na polis a expresa. De 
Meij pa e motibo aki ta mira 
e periodo di celebracion 
binidero como “e test mas 
grandi.” 


Municipalidadnan ta blokea renobacion di paspoort 
pa personanan cu debe atrasa 


(NLTimes) - Ciudadanon- 
an cu tin debenan grandi 
atrasa na e municipali- 
dadnan no lo por renoba 
nan paspoort. Sinembar- 
go, e municipalidadnan 
Hulanes ta trata e perso- 
nanan cu debe nota como 
“perdi” diferente. 


Algun ta conduci e medida ar- 
bitrario aki frecuentemente, y 
otronan cu menos frecuencia 
of no ta haci esai mes,segun 
corant Trouw. E medida ob- 


ligatorio aki ta afecta mas 
tanto e personanan cu te 
ainda no a paga e cantidad 
halto di e beneficio social di 
e municipalidad. Den e pro- 
ceso aki, e personanan afecta 
ta registra pa organisacionnan 


di gobierno den e registro di 
advertencia di paspoort pa 
ministerio di Binnenlandse 
Zaken. Como resultado, e 
personanan cu ta den e reg- 
istro aki no por sigui renoba 
nan paspoort na e sitionan cu 


ta haci esaki. 


E ciudadanonan cu ta reg- 
istra ta dividi den dos grupo 
den e registro aki. E prome 
grupo ta inclui personanan 
cu ta sospechoso di fraude 
di paspoort, e di dos grupo ta 
di personanan cu debe grndi 
di mas di 5,000 euro, ken su 
adres no por ser localisa. E ul- 
timo categoria ta inclui 4,000 
di 8,000 ciudadano cu tin den 
e base di dato aki den aña 
2021 segun Trouw. 


Sinembargo, e manera cu 
municipalidadnan Hulandes 
ta trata cu e personanan cu 
tin debe atrasa ta varia. Den 
Tilburg, por ehempel, 66 
persona cu debe ta afecta pa e 
medida aki y no lo por renoba 
nan paspoort. Sinembargo, e 
cantidad aki no ta proporcio- 
na na Amsterdam, cual ta 4 
biaha mas grandi y solamente 
1 persona no por renoba su 
paspoort. 

Brazil: Lula da Silva ta bay anuncia medida den su toma di posesion 
pa controla siguidonan di Bolsonaro 


(NTN24) - E presidente 
eligi di Brazil, Luiz Inacio 
Lula da Silva, ta bay anun- 
cia medidanan pa neu- 
tralisa e gruponan pro- 
Bolsonaro, 
esunnan 
cu 
no ta reconoce su victoria 
electoral y ta defende un 
supuesto golpi di Estado 
crea pa presunto iregular- 
idad den eleccion den cual 
el a wordo eligi. 


E anuncionan ta bay bira con- 
oci dia 1 di januari proximo 
ora e ta bay tuma posesion di 
su funcion, segun e futuro 
minister di Husticia, Flavio 
Dino. “Nos ta bay anticipa 
cierto medidanan, incluso cu 


no por tin un vacio di poder.” 


“Den e prome oranan di e 
dia un nos ta bay adopta me- 
didanan pa no lo sucede un 
situacion 
di 
instabilidad”, 
Dino a afirma den un ent- 
revista cu a duna na un me- 
dio Brasileño. Mientras tan- 
to, Lula a pronuncia riba su 
cuenta di Twitter sigurando 
na e poblacion Brasilero su 
participacion den e democra- 
cia di su pais. 


“E papel di un gobierno ta pa 
crea e condicionnan pa per- 
sonanan por biba cu calidad 
y nan por tin acceso na nan 
derecho. Esey nos ta bay haci 


scuchando, dialogando cu tur 
y cu hopi mas instrumento di 
participacion y decision di e 
poblacion. Cu mas democra- 
cia. Bon Dia.” El a afirma. 


E anuncio a wordo haci dos 
dia despues cu un siguido di e 
mandatario saliente, Jair Bol- 
sonaro a admiti cu el a pla- 
nia dos atentado terorista na 
Brasilia pa crea caos den me- 
nos di un siman cu e tuma di 
posesion mester tuma luga. 


E situacion a obliga auto- 
ridadnan pa declara Estado 
di sitio y asina impedi e tuma 
di posesion di e lider progre- 
sista. 


E ceremonia di tuma di pos- 
esion di Lula da Silva ta bay 
conta cu e participacion di 


delegacionnan di por lo me- 
nos 120 pais, entre nan 17 
hefe di Estado y di Gobierno. 


Migrantenan ta sufri efectonan di tormenta invernal 
na frontera entre Mexico y Merca 


(NTN24) - E tormenta 
historico invernal cu ta 
asota Merca a provoca 
temperatura bao cero na 
48 estado di e pais, incluy- 
endo varios comunidad na 
Texas cerca di e frontera 
cu Mexico, na unda miles 
di migrante a wordo afec- 
ta pa e temperatura bao 
cero. 


Pa via di e friu, centenares 
di nan a opta pa drenta den 
refugionan y asina scapa di 
e temperatura, e cual a baha 
menos 8 grado Celsius du- 


rante Pasco. 


Na Monterrey, Nuevo Leon, 
unda tin por lo menos 300 
migrante, hopi di nan mester 
a soporta e temporada hopi 
friu mientras nan ta sigui 
warda riba e Titulo 42 of nan 
cita pa pidi asilo na Merca. 


“Mi a sinta y yora varios biaha 
pasobra ta hopi fuerte, nos a 
yega di ta bao cero of menos 
un, tabata hopi duro pasobra 
semper nos ta wordo exponi, 
pero ta miho cu keda riba 
caya”, Eukaris Blondell, mi- 


grante Venezolano a señala. 


Segun e pronosticonan di 
meteorologia, e temperatura 


baho ta bay continua den 
proximo dianan, pa loke In- 
stituto Nacional di Migra- 
cion di Mexico a informa cu 


ta bay busca hiba e migrant- 
enan cu ta drumi riba caya na 
luganan sigur. 


E tormenta grandi aki, cu 
segun Servicio Nacional di 
Meteorologia a señala “ta e 
unico den un generacion”, 
a trece clima hopi friu den 
henter teritorio Mericano y 
aunke e condicionnan cli- 
matico ta bay continua , nan a 
informa cu e frente Artico ta 
bay aleha lentamente. 


Rijbewijs Colombiano ta bay ta valido na Argentina y Portugal 


(NTN24) - A traves di 
Ministerio di Transporte, 
Gobierno 
di 
Colombia 
a firma cu Argentina y 
Portugal 
un 
convenio 
pa 
e 
reconocemento 
reciproco di e rijbewijs di 
e nacionnan aki. 


Cu 
e 
acuerdo, 
tanto 
ciudadanonan di nacionalidad 
Portugues como Argentino 
lo por wordo registra e 
documento na Colombia, 
y e Colombianonan tambe 
por haci esey na Portugal y 
Argentina. 


Entre Colombia y Portugal 
a wordo acorda cu e dos 
pais a haci un acuerdo pa 
“reconocemento mutuo di 
rijbewijs dirigi na turistanan 
y bishitantenan cu hospedahe 
di 
duracion 
cortico”. 
Sinembargo, 
Gobierno 
Colombiano a indica cu ta 


bay busca amplia e medida 
pa residentenan permanente 
den un siguiente fase. 


Di su parti, e convenio 


cu Argentina ta stipula cu 
“cada pais lo reconoce e 
rijbewijs nacional emiti pa 
autoridadnan competente di 
otro parti, na fabor di e titular 


di e rijbewijs cu residencia 
den nan teritorio cu nan por 
ta cu fin turistico”. 


Pa loke ta trata residentenan 


permanente den teritorio aki, 
e rijbewijs lo tin un vigencia 
te e fecha concedi pa Estado 
di origen, mientras cu pa 
ciudadanonan den calidad di 
turista, e documento ta bay 
conta cu un vigencia maximo 
di 180 dia. 


Segun Guillermo Francisco 
Reyes Gonzalez, minister 
di Transporte di Colombia, 
“danki na e firma di e acuerdo 
aki ta bay beneficia cerca di 
9.000 Colombiano, cu di 
manera temporal por circula 
riba teritorio Argentino, asina 
como tambe 3.500 Argentino 
cu ta mobilisa na Colombia”. 
Tambe, el a destaca cu pa loke a 
wordo acorda entre Colombia 
y Portugal, actualmente tin 
958 Colombiano na e pais ey 
y 504 Portugues na teritorio 
Colombiano cu por wordo 
beneficia cu e acuerdo aki. 

Republica Dominicana: Pasco y Noche Buena 
ta laga cuater morto mas cu 2021 


(DiarioLibre) - Durante 
e festividadnan di noche 
buena y pasco di e aña aki 
tabatin cuater morto mas 
pa accident di trafico com- 
para cu 2021 ora cu a bay 
di cinco pa nuebe e acon- 
tecimentonan durante e 
operativo preventivo di 
e Centro de Operaciones 
de Emergencias (COE), y 
di 14 pa 18 e acontecimen- 
tonan pafo di e operativo, 
esaki a pesar di a resgitra 
menos accident den total. 


Segun e cifranan di e opera- 


tivo Conciencia por la Vida 
2022-2023 den su prome 
etapa, ofreci pa e director di 
COE, general Juan Manuel 
Mendez Garcia, e accident- 
nan di trafico cu ta involucra 
brommer a pasa di 87 na 2021 
pa 76 e aña aki. 


El a indica cu 12 di e mor- 
tonan ta involucra brommer. 
Den total tabatin 102 acci- 
dent di trafico durante celer- 
bacionnan di noche buena y 
pasco, 18 menos compara cu 
2021. 


E intoxicacionnan alcoholico 
a aumenta di 301 aña pasa pa 
368 e aña aki, incluyendo 18 
menor di edad entre 12 y 17 
aña. Juan Manuel a indica cu 


e lista di menornan intoxica 
a word entrega na e auto- 
riddnan correspondiente pa 
aplica e procesonan contem- 
pla pa e elynan den e caosnan 
aki. 


E institucionnan cu ta partic- 
ipa den e operativo a brinda 
5.826 asistencia na publico, di 
cual 3.611 tabata di transito y 
2.215 tabata medico. 


E di dos fase di Concien- 
cia por la Vida 2022-2023 lo 
cuminsa dia 31 di december 
pa cubri e festividadnan di 
aña nobo. 


Venezuela: Con ta relaciona mineria ilegal 
cu casonan di malaria na e pais 


(LaPatilla) - Actualmente 
Venezuela ta e pais di 
America cu tin e cantidad 
mas halto di casonan di 
malaria. Un retroseso cu 
a trece back un epidemia 
di pasado, cu ta faborece e 
inkietudnan social y cu ta 
haci dificil e cumplimento 
di obhetivonan interna- 
cional pa eliminacion di e 
enfermedad. 


Expertonan ta indica cu e falta 
di inversion den sector salud, 
descontinuidad di e programa 
anti-malaria y e aumento di 
actividad minero pazuid di e 
Rio Orinoco ta e razonnan 


principal pa e regreso di ma- 
laria na e pais, como tambe pa 
su transimision. 
E perdida di e bosquenan den 
e area di e Arco Minero entre 


aña 2000 y 2020 tabata mas di 
520 mil hectaar, di cual casi e 
mita a desaparece entre 2015 
y 2020 debi na e cambio di 
uso di e tera den e zona, esaki 
sin conta e areanan cu ta pafo 
di e Arco Minero unda tambe 
tin extraccion di mineral. 


E procesonan di extraccion di 
oro ta afecta e rooi, suela y e 
poblacion indigena, den otro 
palabra nan ta altera negativa- 
mente henter e ecosistema y 
formanan tradicional di bida. 
E uso di machinenan ta de- 
bilita e superficie terestre a 
traves di awa cu ta crea un 
lodo cu finalmente ta wordo 


mescla cu mercury. E mercu- 
ry cu ta wordo usa ta wordo 
libera den cantidadnan grandi 
den e rooinan, contaminando 
e ecosistema acuatico y e ser- 
nan bibo cu ta depende di 
nan, incluyendo humanonan. 


Na mesun momento, e daño 
ambiental prodcuto di e de- 
forestacion tin un efecto cli- 
matico y e zonanan degrada 
pa e mineria na unda a kita e 
cobertura vegetal ta keda ex- 
poni na solo y esaki hunto cu 
e poolnan grandi di lodo cu ta 
keda atras despues di extrac- 
cion di e mineralnan, ta fabo- 
rece e causantenan di malaria. 


Venezuela: Leonardo DiCaprio a denuncia crisis di deforestacion 


(ElNacional) - Leonardo 
DiCaprio, ademas di ac- 
tor, reconocido activista 
pa medio ambiente, a de- 
nuncia e situacion ambi- 
ental dramatico cu tin na 
Venezuela. Di e manera e 
ta usa su rednan social pa 
duna voz na e hechonan 
sigurando cu e pais tin un 
di e deforestacionnan mas 
grandi di mundo. 


“Ta calcula cu e perdida di 
bosquenan virgen ta au- 
menta na alrededor di 170% 
,” e mensahe a continua. “E 
deforestacion ta provoca ero- 
sion na e suela, inundacion, 
aumento di emision di gas, 
menos cultivacion y un se- 
rie di otro problema,” el a 
agrega. 


E ganador di e Oscar ta con- 
oci pa su constante interes 


pa promove e lucha contra 
cambio climatico. Den otro 
oportunidadnan anterior el 
a alerta ariba e situacion na 
Venezuela caba. 


Tambe for di cuenta di Ins- 
tagram el a resalta cu “86% 
di e Venezolanonan tin un 
servicio di awa deficiente, in- 
cluyendo 11% cu no tin nin- 
gun, segun encuesta di april 
di 4.500 residente realisa pa 
e Observatorio Venezolano 
de Servicios Publicos,” el a 
señala. 


Den e oportunidad aki el a 
comparti potretnan di un re- 
portahe publica pa e agencia 
di noticia AP den cual nan ta- 
bata mustra diferente escena 
di e crisis na e pais. El a alerta 
ariba e dañonan na e Amazo- 
nia y e salud di indigenanan 
local tambe. 

Actor Orlando Brown ta declara su mes 
inocente di cargonan di asalto 


(AP) - Ex actor infantil 
Orlando Brown a declara 
su mes inocente den e car- 
gonan cu a ser poni den 
su contra despues di un 
problema na Lima, Ohio. 


Segun Allen County Sher- 
iff’s Office, Brown a ser 
deeni diahuebs mainta y a ser 
wanta cu libertad na 25,000 
dollar. El a ser procesa dia- 
bierna na Lima Municipal 
Court y a ricibi e cargonan di 


menasanan agresivo, segun 
Los Angeles Times a reporta. 
Cuerpo 
policial 
a 
conta 
Times cu nan a ser yama pa 
presenta na un cas y a mira 
un discusion verbal cu nan 
tabata preocupa lo bira fisico 
y violento. Times a bisa cu te 
ainda no a asigna un abogado 
pa representa Brown. 
Brown, miho conoci pa e 
papel cu el a interpreta den 
e serie di Disney Channel 
“That’s So Raven,” a enfrenta 
varios problemanan personal 
y legal manera cargonan di 
abuso domestico, resisti ares- 
to y posesion di droga. 


E tin hopi tempo drentando 
y saliendo di facilidadnan di 
rehabilitacion. Den aña 2018 
el a busca ayudo di Dr. Phil 
McGraw, unda el a presenta 
riba e programa di television 
pa trata su problemanan. 


Chance the Rapper lo hiba 
concierto gratis y festival na 
Ghana 


(AP) - Ora cu Chance the 
Rapper a bishita West Af- 
rica anteriorment e aña 
aki, inicialmente el a pen- 
sa cu su biahe cu artista 
Vic Mensa lo ta solamente 
otro vakantie. 


Na luga di esaki, e ganador 
di Grammy’s a conecta cu 
Mensa su tata su famia na 
Ghana y otronan den e pais 
na un nivel hopi mas pro- 
fundo. 


El a mira Ghana su costanan 
buntia, y a enamora di e cul- 
tura musical ademas di e es- 
cena di arte. El a siña hopi to- 
cante e pais su historia rico di 
ta e prome pais sub-Saharan 
African pa libera su mes di e 
colonialismo. 


Despues di mas trip na Gha- 
na, Chance a dicidi di crea 
un serie di concierto gratis y 
show di arte visual pa asina 
otronan tambe por experi- 
encia e pais su cultura vi- 
brante di mesun manera cu 
el a logra. Durante zomer, 
Chance y Mensa a hiba 8 stu- 
diante di Chicago na Ghana 
pa nan siña mas tocante Af- 
rica. 


“Mi a sinti hopi liber na Gha- 
na, y mi kier pa otronan sinti 
e mesun manera,” Chance a 
declara, ken conhuntamente 
cu Mensa lo anfitriona e 
festival inaugural Black Star 
Line na Acra, Ghana den aña 
2023. 


E festival di un siman largo 
lo tin eventonan, panelnan 
di discusion y un concierto 
gratis dia 6 di januari cu pre- 
sentacion di Chance, Mensa, 
Erykah Badu, -Pain, Jeremih, 
Sarkodie, 
Tobe 
Nwigwe, 
Askaa Boys y M.anifest. 


E evento lo ser organisa den 
Acra Black Star Square, un 
monumento na e libertad 
politico cu Ghana a gana den 
aña 1957. 


E festival su titulo a ser in- 
spira pa e lider di derechonan 
civil Marcus Garvey su Black 
Star Line, cual a ser funda 
den aña 1919 y opera pa hen- 
denan di color scur cu a yuda 
conecta trafico global y opor- 
tunidadnan turistico entre 
Merca, Caribe y Africa. 

AHATA a haci varios donacion caritativo na fin di aña 


Aruba Hotel & Tourism 
Association a hacivarios- 
donacion na fin di 2022 co- 
mouno divariosmanera cu 
e asociacion di turismo ta 
contribuina Aruba suco- 
munidad. Segun Sra. Tisa 
LaSorte, CEO di AHATA, 
e asociacion a skohe4fun- 
dacion pa ricibifondonan 
cu ta yudanan esfuerso 
continuo 
yimportante 


pa mehora e bienestar di 
hende na nospais. 


Pa 
Fundacion 
Pa 
Nos 
Muchanan, Sra. SwindaD- 
umfries a ricibi e donacion, 
cual lo yudananesfuersonan- 
pa logradesaroyo optimal di 
mucha. FPNM ta traha pa ca- 
pacita mayor y educadornan 
pa duna bon guia y educacion 
cu e meta pa yudamucha tin 


oportunidad y stimulacion. 


Pa FundacionRespeta Mi, 
representantenan Tian Xie y 
Micheline Mathurin a ricibi 
e donacioncu ta contribui na 
e esfuersonan pa yudacomba- 
tiabuso di mucha. E funda- 
cion ta dedica na prevencion 
door di educamuchanan y 
mayornan, y brindainforma- 
cion na profesionalnan cu ta 


traha cu mucha. 


Pa Digital Natives of Aruba, 
representanteJean-Pierre So- 
logniera ricibi un donacion 
di AHATA pa sostene nan 
programa di Code Club. E 
programa ta ofrece les gratis 
na mucha pa siña coding cual 
ta dunae muchananconece- 
mento den tecnologia y opor- 
tunidad pa trabaodespues. 


Pa Scubble Bubbles, repre- 
sentantenan Nichole Danser 
y Arianne RueyGara a ricibi 
un donacion di AHATA pa 
yuda cu restoracion di coral 
na Aruba. Aruba sunatura- 
lesamaritimo 
a 
sufrihopi- 
daño den ultimo decadanan, 
y Scubble Bubbles ta dedica 
na restoracion di coral cual ta 
importante pa nos eco-siste- 
ma. 

Accidente pa falta di duna preferencia pariba di ex-Winston 
cu persona levemente herida 


Dialuna atardi na e t-weg 
cu tin pariba di veld di ex 
winston na Santa Cruz un 
accidente a sosode mo- 
mento cu chauffeur di un 
Nissan Cube a subi e cru- 
sada y a dal den un Nissan 
Versa biniendo for di nort 
riba e caminda di Santa 
Cruz / Macuarima. 


Den e Versa tabatin muchan- 
an envolvi, y polis di trafico a 
presenta pa tuma dato. Am- 
bulance tambe a presenta pa 
controla e muchanan. Am- 
bos auto a keda kibra debi na 
e impacto. 


Hombernan cu a horta celular y bati un persona a 
keda deteni den Ranchostraat 


Diadomingo prome cu 3’or di 
marduga den Ranchostraat a 
surgi un problema unda un 
homber a topa cu algun per- 
sona y nan a pidie pa su celu- 
lar y aki nan a ranca su celular 
y otro pertenencianan di dje. 


E homber maltrata a yega warda 
di Playa pa entrega denuncia na 
autoridad, y aki patruyanan a pre- 
senta di biaha den Ranchostraat. 
Polisnan a topa cu dos homber cu 
a sali for di e cas den Ranchostraat 
y aki a topa cu un holoshi benta 
abou cu ta di e persona cu a keda 
asalta y agredi. 


E oficialnan a bay over na deten- 
tion di e dos homber y a tuma 
dato y a tuma e holoshi benta 
abou, mes momento a papia cu e 
victima pa bay warda y tuma su 
datonan completo. 


Señora bao influencia causando problema den Verano a keda deteni 


Dialuna atardi pa di tanto biaha 
polis a presenta un biaha mas na 
un cas na Verano pa un bisiña 
causando problema cu otro. 


Na e sitio polisnan a topa cu un se- 
ñora cu ta conoci pa nan cu tanto 
biaha ta atende cu su comportacion, 
e biaha aki e señora tabata for di 
control y e hasta un momento no 
kier a tende di polis y aki a bay over 
na su detencion. Te hasta momento 
pa hinca e persona den e vehiculo di 
transporte tabata haci su cosnan pa 
no subi aden y polisnan a hayanan 
ta usa poco forsa pa e drenta paden. 


A papia cu e famia debidamente di e 
comportacion di e señora causando 
na esnan rond. 

Polis di Oranjestad ta duna back 
12 famia a celebra un 
Pasco feliz 


Yegando na un otro fin di aña Polis di districto 1 
Oranjestad ta duna bek un biaha mas na su districto. 
Desde 2015 a lanta un concepto pa trece felicidad y 
alegria na famia menos afortuna y tabata e momento 
ey cu “E Luz di pasco” a nace y bira un realidad. 
Cada aña diferente famia di menos recurso ta haya un bishi- 
ta inespera for di e famia di Cuerpo Policial y altocomisario 
Sr. Ramon Arnhem. Aña aki un biaha mas por sigui mira 
e sonrisa, alegria y emocion di e famianan cu ta haya un 
macuto grandi di comestibel, ham, galiña pa por pasa un 
pasco feliz. 


E districto di Oranjestad cu ta consisti di polis uniforma, 
personal administrativo, Bureau Slachofferhulp, Tourism 
Oriented Police cu a bishita 12 famia den necesidad, pero 
tambe cu sosten di comercio cu a haci cu Luz di Pasco por a 
bira realidad un biaha mas. 


Bou musica y cu diferente patruya a pasa den cada bario 
di Oranjestad. Famia a habri nan porta yena cu emocion y 
alegria na momento cu e patruyanan a yega dilanti nan port’i 
cas. Cu awa na wowo a gradici e polisnan pa nan gratitud. 
Polis di nan banda a baila y canta pa cada un famia desean- 
donan un Bon Pasco y un feliz cambio di aña 2023. 


Maske con fastioso y dificil e situacion porta e meta princi- 
pal ta pa cada famia cu a wordo escohi por celebra un pasco 
feliz. Yena cada un famia nan curason cu e luz positivo y cu 
den bida tur hende merece e oportunidad di por celebra un 
pasco y aña nobo cu dicha, paz y prosperidad. 


Auto a bolter riba WVB yegando 
rotonde Cumana 


Diabierna prome cu 11’or 
di anochi polisnan a keda 
dirigi pa un accidente riba 
e Watty Vos Blvd Sero Pa- 
trishi direccion pa Cuma- 
na pa un auto cu a bolter 
cay den un greppel pega 
cu un cura di cas. 


Patruyanan a bin topa cu un 
auto riba su cay den e rooi 
y un homber benta riba ca- 
minda herida y un señora 
levemente 
herida. 
Segun 
testigo a mira cu tabatin un 
problema den e auto y a wak 
con esaki a bay den banda 
subi acera y bolter. E homber 
a keda atendi di biaha pa per- 
sonal di ambulance. 


E rapid responder di ambu- 
lance tambe a presenta pa 
atende cu e dama. Polis di 
trafico a haci nan investiga- 
cion y mira e lastro di brake 
momento cu e auto a baha 
caminda y a bin finalisa den 
e greppel. 


Dama riba brommer a dal abao, keda 
herida na Piedra Plat 


Diasabra prome cu 12:30 marduga pa- 
riba di veld di britania riba caminda di 
Piedra Plat a sosode un accidente unda 
un dama riba un brommer a dal abou y 
keda herida. 


Polisnan a presenta di biaha na e sitio y a topa 


cu un dama benta abou herida, ambulance a 
keda solicita unda paramedico a brinda asis- 
tencia medico di biaha. 


Polis a tuma dato, y e personanan a keda en- 
carga cu e brommer. E victima a keda trans- 
porta pa hospital cu ambulance. 


Aruba. Nos ta descendiente 
di e Caquetionan y e prome 
Hulandesnan cu a yega e 
tempo ey. 


Nos historia sociocultural t’e 
punto di salida p’e declara- 
cion di Movemento Indi- 
gena Arubano. Hulandesnan 
di WIC a colonisa Aruba sin 
consentimento di e habitan- 
tenan Caquetio cu tabata biba 
trankil den tur libertad. Nan 
a wordo obliga pa traha sin 
pago; coba pos, traha tran- 
kera, limpia rooinan y core 
trei cabrito. Den 1795 Ind- 
jannan a lanta contra tanto 
abuso y a nenga di sigui traha 
p’e Hulandesnan. Rebelion 
indigena a sigui tuma luga 
te na 1827 ainda. Y Iglesia 
catolico a hunga un rol im- 
portante den e represion di 
pueblo indigena Arubano. A 
tene e pueblo abou a base di 
religion y a spanta pueblo cu 
dios y fierno. 


Na aña 1824 a descubri oro y 
atrobe pueblo no a haya nin- 
gun beneficio. Tur cos a wor- 


do dirigi p’e Hulandesnan cu 
hasta a otorga conces na com- 
panianan stranhero. Pueblo 
indigena mes no tabata mag 
di coba ora. Hulandesnan ta- 
bata impone castigo di zweep 
si nan gara un nativo ta coba 
oro. Hopi di nos a yega di 
tende storianan di nos gran- 
dinan tocante benanan scon- 
di den mondi. P’esey un di 
nos exigencianan den nos de- 
claracion ta debolbe nos e ba- 
lor actual di e oro cu a wordo 
saca te na 1916 foi Aruba su 
suelo. Sin importa cu ta Hu- 
landa of ta companianan stra- 
nhero a bay cu nos oro. Paso 
tur cos a tuma luga sin con- 
sentimento di e pueblo origi- 
nal. Pueblo indigena mes no 
tabatin mucho di bisa. 


Hulanda a uza e mesun 
base canonico cu a wordo 
uza den tur colonia; 
Doctrina di Descubrimento. 
Esaki ta basa riba leynan ca- 
nonico Papal di 1493 cu ta 
bisa cu tur pais cu wordo 
descubri unda hende no ta 
profesa e fe catolico, no tin 
alma y por wordo subyuga y 
colonisa. Asina colonisador- 
nan a crea un pueblo sumiso 
y a kibra spirito guerero di e 
pueblo indigena Arubano . 
Na 2022 ainda e spirito pa- 
sivo di conformidad ta biba 
fuertemente den nos pueblo 
indigena. 


Nos di movemento Indigena 
Arubano a pone 15 exigen- 


cia dirigi na Estado Hulan- 
des. Exigencianan ta entre 
otro: stop di duna paspoort 
via Aruba; stop permiso di 
estadia y trabou; 5000 euro 
pa luna pa cada miembro 
di tribu indigena Arubano; 
derecho riba tur tereno pu- 
blico cu no ta duna ainda 
den erfpacht; pago na nos 
tribu di 1,180 ton di oro na 
e balor actual; awa, coriente, 
telefoon y internet gratis pa 
tur miembro di tribu Caque- 
tio Arubano; 100 mil euro 
pa cada studiante miembro 
di tribu; paspoort Caquetio 
Arubano manteniendo nos 
paspoort Hulandes; parti di 
e beneficionan anual di tur 
negoshi y hotel situa riba tera 
Caquetio Arubano; morato- 
rio inmediato pa hotel, con- 
dominio, airbnb y supermer- 
cado Chines; entrada gratis 
pa Parke Arikok. Y ainda falta 
mas exigencia. 


Pregunta crucial: ken ta 
pertenece na nos tribu? 
Cua t’e criterionan cu 
mester cumpli cu nan? 
Criterio pa bira miembro: 
cada persona cu kier bira 
miembro di tribu Caquetio 
Arubano mester prueba, a 
base di stamboom di ANA, 
cu e tin un stammoeder y/of 
un stamvader naci na Aruba 
den siglo 18 y/of siglo 19. Fi- 
nalmente nos ta desea Aruba 
Indigena un bon aña 2023 cu 
su spirito Caquetio Arubano 
lanta. 


Dia 5 di december 2022 
nos a entrega nos declara- 
cion titula “Declaracion 
di Pueblo Indigena Aru- 
bano” na VNO. Den nos 
declaracion nos ta basa 
nos mes riba tratadonan 
internacional relaciona cu 
derechonan di pueblonan 
indigena. Un di e trata- 
donan aki ta: United Na- 
tions Declaration on the 
Rights of Indigenous Peo- 
ples. 


Pueblo autoctono Arubano 
ta di rasa indjan Caquetio. E 
colonistanan mayoria di ori- 
gen Hulandes cu a yega aki- 
nan den siglo 18 den trans- 
curso di añanan a mescla cu 
e miembronan di e pueblo 
Caquetio existente akinan. 
Resultado di e prome censo 
realisa na 1715 a indica cu ta- 
bata biba 393 indjan Caque- 
tio na Aruba. Na 1754 gober- 
nante y colonistanan a haya 
permiso di WIC pa habita 

Skirbi pa Movemento Indigena Arubano/Aruban Warriors 
Declaracion di Pueblo Indigena Arubano 

Atletanan di muay thai a conkista varios titulo 
y faha di campeon na Quito, Ecuador 


Siman pasa, den un es- 
fera ameno Minister Endy 
Croes a ricibi bishita di e 
atletanan cu a bringa den 
e campeonato internacio- 
nal di WWC “Battle of the 
Grand Champion Warrior 
of the World Champion- 
ship” na Quito, Ecuador. 


Presente tambe e atardi aki 
tabata presidente di Muay 
Thai, Sra. Rutmila Gonza- 


lez, Sr. Stacy Hassell y Sr. 
Roony Boye. Algun siman 
atras, e atletanan di Aruba a 
haci un tremendo papel den 
e campeonato Muay Thai 
Sur Americano unda a logra 
conkista varios titulo y e faha 
di campeon. 


Minister Endy Croes den 
nomber 
di 
Gobierno 
di 
Aruba a otorga e atletanan 
un medaya conmemorativo 


como muestra di gradici- 
mento y aprecio pa nan ex- 
celente prestacion. E manda- 
tario di Deporte a felicita nan 
pa nan logro pa pais Aruba. 
Masha danki pa laga Aruba 
su nomber briya den exterior. 
Boso a demostra cu deseo, 
disciplina, dedicacion, deter- 
minacion bo ta logra. Nos ta 
orguyoso di boso. Masha pa- 
bien y hopi exito den 2023. 


Celebracion di 30 aniversario di Damvereninging Arowak 


Recientemente, Minister 
Endy Croes tabata presen- 
te na ocasion special, unda 
cu Asociacion di Dam di 
Aruba a celebra 30 aña di 
existencia. No solamente 
a celebra e hecho aki, 
pero a reconoce alabes dos 
miembro cu desde inicio 
a lanta e asociacion aki y 
t’ey keto bay activo como 
miembro di Arowak. Al- 
abes a entrega premion- 
an di campeonato di aña 
2022. 


Presidente di Club di Dam 
Arowak, Sr Ricardo Wever 
a inicia e atardi cual a tuma 
luga na Centro di Bario Tanki 
Leendert. Sr. Wever a yama 
tur su miembronan bonbini 
despues di a scucha e tonon- 
an di nos bunita Himno di 
Aruba. A sorpresa tanto sr. 
Rolin Croes y sr. Octavio 
Croes como e dos miembro- 
nan cu a inicia 30 aña pasa 
cu vereniging Arowak y te 
ainda ta activo den directiva 
y como hungado. Mesora a 
yama Minister Endy Croes 
dilanti kende a dirigi su mes 
cu algun bunita palabra fe- 
licitando 
Damvereniging 
Arowak cu nan 30 aniversario 
y a gradici tur cu a traha in- 
cansablemente y otronan cu 
te cu awe ainda ta trahando 
pa Damvereniging Arowak. E 
Mandatario di Deporte a fe- 


licita dos persona cu a wordo 
reconoci unda a otroga nan 
dos bunita recuerdo. 


Por a tuma nota den publico 
presencia di un otro dirigente 
cu a lanta Arowak 30 aña sr. 
Enrique Jacopucci kende ta- 
bata presente, pero no ta acti- 
vo mas. Minister Endy Croes 
na su turno a invita secretario 
nobo di ASU, sr. Jos Maduro 
pa hunto haci entrega di vari- 
os reconocemento. Despues 
a bay over na reparti dife- 
rente premio den diferente 
categoria. Sr. Ricky Nisbet 
ta e ganado absoluto kende 
a gana den diferente catego- 
ria tanto campeonato Nacio- 
nal di Aruba y e campeonato 
Christmas rapid (sneldam). 
Tanto sr. Rolin Croes y sr. 
Octavio Croes tambe a logra 
di segundo y tercer luga den 


premiacion di dicho campe- 
onatonan di 2022. 


Durante campeonato 2022, 
sra. Annelaine Jacobs no a 
logra competi den campe- 
onato Nacional pero si a 
competi den campeonato in- 
ternacional esta Pan Ameri- 
cano na Republica Domini- 
cana na Republica Domini- 
cana unda a logra di 4 luga 
cu ta un prestacion mas hopi 
halto. Sra. Annelaine Jacobs 
ta e unico persona na Aruba 
cu tin un titulo di Federacion 
Internacional MFF esta Mas- 
ter FMJD Femenine. Esaki ta 
e di tercer titulo di mas halto 
mundialmente cu e federa- 
cion ta otorga. Alabes por 
a presencia cu nos hoben- 
nan tambe ta competi den e 
deporte di dam y a conkista 
varios premio. 


Concluyendo Minister Endy 
Croes ta manda palabranan di 
felicitacion na Asociacion di 


Arowak y ta desea tur miem- 
bro y fanaticonan un bon di- 
anan di fiesta y un aña 2023 
exitoso. 

Corte Supremo Mericano ta mantene limite riba asilo na vigor 


(AP) — Corte Supremo 
Mericano ta manteniendo 
limitenan riba asilo, di 
tempo di pandemia, na 
vigor pa awo, cabando cu 
speransa di migrantenan 
kende ta huy di violencia 
y desigualdad na Latino 
America y otro partinan 
di mundo pa yega Merca. 


E veredicto di ayera ta preser- 
va un politica di era di Trump 
cu tabata programa pa caduca 
bao orden di hues riba dia 21 
di december. E caso ta bay 
keda scucha na februari. 


E limitenan, conoci comun- 
mente como Titulo 42 den 
referencia na un ley di salub- 
ridad publico di 1944, a wor- 
do implementa pa presidente 
e tempo ey, Donald Trump 
na comienso di e pandemia. 
Oficialnan a expulsa solici- 
tantenan di asilo dentro di 
Merca 2.5 miyon biaha cu 
argumento di prevencion di 
Covid-19. 


Defensornan di inmigracion 
a demanda pa caba cu e po- 
litica, bisando cu e ta ay con- 
tra obligacionnan Mericano 
y internacional pa cu hende 
cu ta huy bay Merca pa scapa 
persecucion. Nan tambe a ar- 
gumenta cu e politica ta an- 
ticua mientras tratamento pa 
Covid ta mehora. 


E decision 5-4 di Corte Su- 
premo ta yega mientras miles 
di migrante a reuni na ban- 
da Mexicano di e frontera, 
yenando shelter y preocu- 
pando defensornan cu ta bus- 
cando con pa cuida nan. 


Estadonan cu tabata kier 
mantene Titulo 42 na vigor 
a elogia e demanda. Den un 
comunicado di prensa ayera, 
gobernador di Iowa, Kim 
Reynolds a elogia e decision 
di corte, bisando sinembargo 
cu e no ta un solucion per- 
manente pa e problemanan 
di inmigracion di e pais. 


E decision di Corte Supremo 
a bisa cu e corte ta bay revisa 
e punto si e estadonan tin 
derecho pa interveni den e 
bataya legal tocante Titulo 42. 
Tanto gobierno federal como 
defensornan di inmigracion 
ta argumenta cu e estadonan 
a warda demasiado largo pa 
interveni y – hasta si nan no a 
warda asina largo – nan no tin 
suficiente base pa interveni. 


Den e disidencia, huesnan 
Neil 
Gorsuch 
y 
Ketanji 
Brown Jackson a bisa cu hasta 
si e corte haya cu e estadonan 
tin derecho pa interveni y 
adopta Titulo 42 legalmente, 
“... e emergencia riba cual a 
basa e ordennan ey pa largo a 
caduca caba.” 
Nan a bisa cu “e crisis actual 
na frontera no ta un crisis di 
Covid,” agregando cu “corte 
no mester ta den negoshi di 
perpetua edictonan admin- 
istrativo diseña pa un emer- 
gencia djis pasobra oficial- 
nan eligi a faya di adresa un 
emergencia diferente. Nos ta 
un corte di ley, no legislador- 
nan di ultimo recurso”, nan a 
skirbi. 


Na november, un hues fed- 
eral a duna rason na defen- 
sornan y a pone un fecha 
limite di dia 21 di december 
pa caba cu e politica. Esta- 
donan cu tendencia conser- 
vador a apela na Corte Su- 
premo, advertiendo cu un 
aumento den migracion lo 
tin efecto riba servicionan 
publico y causa un “calami- 


dad sin precedente” cual nan 
a bisa gobierno federal no tin 
plan pa deal cune. Hues Rob- 
erts, cu ta trata asuntonan di 
emergencia cu ta bin di corte 
federal den capital di e na- 
cion, a emiti un suspension 
pa duna e corte mas tempo 
pa considera completamente 
ambos banda di e argumento. 
Gobierno federal a pidi Corte 
Supremo pa rechasa esfuerso- 
nan di e estadonan mientras 
tambe reconoce cu caba cu 
restriccionnan abruptamente 
probablemente lo resulta den 
“interupcion y aumento tem- 
poral den crusamento ilegal 
di frontera.” 


E asunto preciso dilanti e cor- 
te ta un cuestion complica, 
procedural, tocante si mester 
permiti estadonan pa interve- 
ni den e demanda. Un grupo 
similar di estado a gana un 
orden den corte menor, den 
otro districto, preveniendo e 
fin di restriccionnan despues 
cu CDC a anuncia na april 
cu tabata terminando uso di 
e politica. 


Te cu e orden di hues na no- 
vember den e demanda di e 
defensornan, e estadonan no 
a busca pa participa den e 
caso. Pero nan ta bisa cu e ad- 
ministracion esencialmente 
a bandona su defensa di po- 
litica Titulo 42 y mester per- 
miti nan pa step in. E admin- 
istracion a apela e veredicto, 
maske no a purba di mantene 
Titulo 42 na vigor mientras e 
caso ta resolve. Administra- 


cion di Biden ainda tin sufici- 
ente espacio pa forsa cumpli- 
mento di Titulo 42 mesun 
agresivo- of permisivamente 
cu kier. Por ehemplo, ora un 
hues aña pasa a duna orden 
cu por reintegra e politica di 
Trump di “Keda na Mexico” 
pa pone solicitantenan di 
asilo warda na Mexico pa au- 
diencianan cu Inmigracion 
Mericano, a haci esaki cu 
asina tiki espacio cu e taba- 
tin tiki impacto. E politica a 
caba na augustus despues cu 
e administracion a gana den 
Corte Supremo. 


E uso di Titulo 42 pa admin- 
istracion di Biden ta inclui un 
cantidad di excepcion scur cu 
ta supone di ta pa migran- 
tenan considera como mas 
vulnerable na Mexico, sea pa 
identidad di genero of orien- 
tacion sexual, of pa ta specifi- 
camente menasa cu violencia. 
Proteccion di Frontera Meri- 
cano ta traha cu partnernan 
cu no ta identifica publica- 
mente y no ta bisa cuando 
lugar ta disponible pa cada 
categoria. Mexico ta otro 
‘wild card’. E uso di Titulo 
42 pa rapidamente expulsa 
migrantenan ta depende en 
gran parti di e disponibilidad 
di Mexico pa acepta hende di 
cierto pais cu ta expulsa for di 
Merca. Actualmente, Mexico 
ta tuma migrantenan for di 
Guatemala, Honduras, El 
Salvador y Venezuela, ademas 
di Mexico, pero no di otro 
paisnan, manera Cuba por 
ehempel. 


Ehercito Sur Koreano ta pidi disculpa pa faya di destrui dronenan di Nort Korea 


(AP) — Presidente Sur 
Koreano ayera a haci un 
yamado pa defensa aereo 
mas fuerte y dronenan di 
tecnologia halto mientras 
ehercito a pidi disculpa pa 
faya di tira abao dronenan 
Nort Koreano cu a crusa e 
frontera pa prome biaha 
den cinco aña. 


Ehercito Sur Koreano a man- 
da avion di guera y helicopter 
di atake riba dialuna, pero no 
a logra destrui ni un solo di e 
dronenan Nort Koreano cu a 
bula back cas of a desaparece 
for di radarnan Sur Koreano. 
Esaki a laga atras preguntanan 
serio tocante e red di defensa 
aereo di e Sur, na un mo- 
mento den cual tensionnan 
ta keda halto pa motibo di e 
cantidad di test di misil Nort 
Koreano e aña aki. 


Ayera, un biaha mas ehercito 


a manda fighter jet y helicop- 
ternan di atake despues di a 
nota rutanan sospechoso di 
vuelo na un area di linea fron- 
tal. Un oficial local a manda 
mensahenan di texto urgente 
notificando 
residentenan 
di un ola nobo di dronenan 
Nort Koreano, pero despues 
ehercito a bisa cu tabata un 
grupo di parha. 


Presidente 
Sur 
Koreano, 
Yoon Suk Yeol a bisa cu tin 
un plan pa crea un unidad 
di drone militar encarga cu 
monitoreo di facilidadnan 
clave na Nort Korea, pero 
a nota cu ta bay agilisa esaki 
“lo mas pronto posible pa 
motibo di e incidente ayera”, 
agregando cu tambe ta bay 
introduci dronenan moderno 
y reforsa capacidad di vigilan- 
cia di e pais. 
El a bisa cu ehercito Nort 
Koreano mester preparacion 


y ehercicionan mas intensivo 
pa por maneha e menasanan 
di dronenan Nort Koreano. 


Lt. Gen. Kang Shin Chul, 
hefe director di operacion na 
e Joint Chiefs of Staff a bisa 
den un declaracion riba tele- 
vision cu ehercito ta sorry cu 
a faya di destrui e dronenan 
Nort Koreano y pa causa 
preocupacion publico. Kang 
a reconoce cu Sur Korea falta 
capacidad pa detecta y ataca 
dronenan chikito di vigi- 
lancia cu menos cu 3 meter 
di largura den su halanan, 
maske tin manera pa detecta y 
elimina dronenan mas grandi 
di combate. 


Kang a bisa cu Sur Korea ta 
bay establece unidadnan di 
drone cu diferente capacid- 
adnan y agresivamente lansa 
activonan militar pa elimina 
dronenan enemigo. 


Esaki tabata prome biaha 
cu dronenan Nort Koreano 
a drenta espacio aereo Sur 
Koreano desde 2017. E vue- 
lonan di drone a yega tres dia 


despues cu e Sur a bisa cu e 
Nort a lansa dos misil balis- 
tico di distancia cortico, ex- 
tendiendo e record pa su ac- 
tividadnan e aña aki. 

Departamento di Impuesto su 
dianan di servicio den temporada 
di fin di aña 


En conexion cu e dianan di fies- 
ta, Departamento di Impuesto ta 
participa cu ta adapta e servicio 
na publico den e proximo dianan. 


Departamento di Impuesto ta pidi su 
contribuyentenan pa tuma bon nota 
di e fechanan y orarionan adapta pa 
evita cualkier inconveniencia. Aki ta 
sigui un skema di e orarionan den e 
siguiente dianan. 


Entrante dialuna, dia 3 di januari 
2023, Departamento di Impuesto lo 
ta habri back brindando su servicio- 
nan manera custumber. 


Departamento di Impuesto ta gradici 
tur contribuyente cu a cumpli cu nan 
debernan fiscal durante aña 2022 y ta 
desea henter pueblo di Aruba un aña 
2023 yena cu bendicion y prosperi- 
dad. 


Invitacion S.S. di misa na Parokia 
Birgen di Fatima Dakota 


Parokia Birgen di Fatima Dakota 
ta invita tur parokiano na S.S. di 
Misa pa prome siman di januari. 


Diadomingo 1 Januari 2023 Aña 
Nobo “Fiesta di Mama Maria Mama 
di Dios”. S.S. di Misanan ta pa 8’or 
mainta – 10.30 na Spaño – 6’or atardi. 


Dialuna 2 januari 2023: Boutismo di 
Señor. S.S. di Misa ta pa 7’or pm. 


Diadomingo 8 januari 2023 Fiesta 
di 3 Reynan Epifania di Señor: S.S. 
di Misanan ta 8 ‘or am - - 10.30 na 
Spaño – 6’or atardi. 
Reverendo Pastoor Jozef Pelc y Rev- 
erendo Diacono Michael Nicolaas 
ta desea tur parokiano y nan famia y 
henter pueblo di Aruba Bon Pasco y 
Venturoso Aña 2023 colma cu bendi- 
cion y salud, dicha, fortuna, felicidad 
y prosperidad. 


Tarifa di inkomstenbelasting y loonbelasting ta cambia entrante 1 di januari 2023 


Entrante 1 di januari 2023 lo tin cambio den e tarifa di inkomstenb- 
elasting y loonbelasting. Manera conoci e mesun tarifa cu ta valido 
pa inkomstenbelasting ta valido tambe pa loonbelasting. E tarifa aki 
ta hopi importante tanto pa e persona priva, doño di trabou y comer- 
ciante cu tin un empresa propio. 


E cambio ta encera un reduccion di e tarifa actual, cual ta nifica cu mayoria 
di e contribuyentenan lo bay paga menos inkomstenbelasting y loonbelasting 
den aña 2023. Specialmente e clase trahado lo bay ripara cu su doño di trabou 
lo bay retene menos loonbelasting durante 2023 compara cu 2022 y asina e 
empleado lo ricibi un suma di salario mas halto den su man. 


Alabes ta aumenta e suma liber di impuesto te na Afl. 30.000 cual ta nifica cu 
36.161contribuyente lo no bay paga impuesto entrante aña 2023. 


Consideracionnan 
Recientemente e ley di Plan di Impuesto 2023 a keda aproba door di Parla- 
mento di Aruba. Un di e cambionan di e Plan di Impuesto ta encera aumento 
di e tarifa di BBO cu 1%. Pa compensa e posibel aumento di prijs di producto 
y servicio, a keda aproba tambe cu ta reduci e tarifa di inkomstenbelasting y 
loonbelasting specialmente pa esnan mas vulnerabel den comunidad, esta e 
clase trahado cu ta gana bou di Afl. 100.000 bruto pa aña. Cu reduccion di 
e tarifa, esaki lo duna e espacio financiero na comunidad, cual lo yuda trece 
alivio den e poder di compra y lo contribui tambe pa mantene e economia 
stabiel. 


E tabel nobo di inkomstenbelasting/loonbelasting 2023 
E tabel nobo di inkomstenbelasting/loonbelasting 2023 ta como lo siguiente: 


Aumento di e suma liber di impuesto ta nifica cu tur persona priva of comer- 
ciante cu tin un empresa propio y cu tin un entrada fiscal te cu Afl. 30.000 pa 
aña, lo no paga inkomstenbelasting y loonbelasting. 


Con ta haci e calculacion di impuesto? 
Aki ta sigui un splicacion di e forma cu ta calcula e suma di impuesto. 
*Prome cu aplica e tabel pa calcula e suma di impuesto mester deduci e suma 
liber di impuesto(belastingvrije som) di Afl 30.000. 
*Na final ta haci e suma di impuesto cu a wordo calcula, un suma cera. 


Departamento di Impuesto tin un calculator den forma di un MS Excel file 
cual e contribuyentenan por uza pa calcula e suma di inkomstenbelasting of 
loonbelasting automaticamente. E file aki yama ‘Calculator IB-LB 2023’ y por 
baha esaki di e website www.impuesto.aw. 


Ta importante pa un y tur, specialmente e doñonan di trabou cu tin cu prepara 
payroll di nan empleadonan durante aña 2023, pa aplica e tabel di tarifa nobo 
di inkomstenbelasting y loonbelasting. 

Resultado Sorteo 
december 27, 2022 


Cadena Alexander Lottery ta presenta resultado di weganan di suerte 


merdia 


Letter 


0 
0 
0 


0 


0 
0 
0 


0 
0 
0 
0 
0 



3 



x match 4 
55.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball 


Proximo Jackpot 


500.000,- 


x match 4 


4654 


Sorteo # 3781 


Sorteo # 655 


x afl. 500,00 


x afl.15,00 
x afl 50.00 


Piscis 


X2 


754 


x Jackpot 


Sorteo # 3781 
Sorteo # 


Sorteo # 1837 


4469 


7794 


Sorteo # 3781 


0782 


x Jackpot 


x match 4 
x afl. 12,00 


www.lottoaruba.com 


resultado : sorteo 27 Dec 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


2419 
240.000,- 


x Jackpot 
x match 4+ 


Proximo Jackpot 


X2 


4891 


Afl. 700.000,- 




Letter 


0 
0 
0 
0 


0 
7 


205 


04 


0 
0 


12 
89 


139 



7 



x match 4 
56.000,- 


Proximo Jackpot 


Sorteo # 1519 


Sorteo # 5987 


Sorteo # 


x afl 8,00 


Mega Ball: 


08-10-23-28 


Proximo Jackpot 


550.000,- 


x match 4 


7460 


Sorteo # 5631 


Sorteo # 562 


x afl. 500,00 


x afl.15,00 
x afl 50.00 


Capricornio 


X2 


119 


x Jackpot 


Sorteo # 7828 
Sorteo # 


Sorteo # 1577 


1809 


9917 


Sorteo # 6872 


6290 


x Jackpot 


x match 4 
x afl. 12,00 


www.lottoaruba.com 


resultado : sorteo 27 Dec 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


6588 
230.000,- 


x Jackpot 
x match 4+ 


Proximo Jackpot 


FP 
07-10-15-21-23 


1672 


Afl. 775.000,- 


anochi 


diario 
Korsou 
super4 
flamingo 


- 
7440 
- 
8797 
- 
8812 
super5 
4465 
- 
8883 
- 
6327 


Manera ta custumber pa 
fin di aña, Camara di Co- 
mercio y Industria Aruba 
(KvK) kier a recorda tur 
empresario pa tene cuen- 
ta cu cumplimento cu e 
rekisitonan necesario pa 
por cera e aña 2022 cu tur 
informacion actualisa. 


Actualisacion di dato 
Segun stipulacion den ley, tur 
empresario tin e obligacion 
pa mantene e dato encuanto e 
structura y maneho di su ne- 
goshi actualisa den e registro 
di KvK. Por verifica si e dato 
ta corecto door di consulta e 
Registro online via e website 
di KvK www.arubachamber. 
com y si ta necesario por bay 
den e cuenta digital (account) 
di e negoshi via MyChamber 
y haci e cambio(nan) rekeri 
pa tin e informacion actual. 
Por medio di e informacion di 
contacto (e-mail adres), KvK ta 


Te cu 29 di december por registra cambio di 2022: 
KvK ta urgi tur empresario pa actualisa datonan di e negoshi 


manda informa e comerciante 
encuanto eventonan y activi- 
dadnan pa negoshinan, e.o. 
workshops, presentacionnan, 
misionnan comercial y dife- 
rente desaroyonan relevante 
pa e empresario. 


Ademas ta importante pa in- 
versionistanan 
y/o 
posibel 
partner comercial por bin den 
contacto cu e empresa. Cu ac- 
tualisacion di e dato bo ta con- 
tribui tambe na un Registro di 
negoshi cu informacion cor- 
ecto y asina por haci un miho 
analisis di e.o. e tendencianan 
y diversidad economico. 


Pago y cambionan no mas 
laat cu 29 di december 2022 
KvK kier recorda tur com- 
pania riba e obligacion pa tin 
e pagonan di e contribucion 
anual al dia. Tur pago y cambio 
cu wordo haci prome cu dia 29 
di december lo wordo procesa 
ainda den 2022. Tur informa- 
cion cu drenta despues di e fe- 
cha di 29 di december, lo wor- 
do procesa na januari 2023. 
Ta urgi tur comerciante pa per- 
cura pa e contribucion anual te 
cu 2022 wordo paga y asina 
evita gastonan innecesario y/o 
cu e servicionan di KvK no por 
wordo brinda. Conforme ley, 
e contribucion anual mester 
wordo paga prome cu e fecha 
di 15 di maart. Den caso cu no 
cumpli cu e pago di e contri- 
bucion anual, lo tin gastonan 
adicional administrativo di 
minimo AWG 25.00 y tambe 
di e interes aplicabel cu KvK 
lo colecta (via dwangbevel). 
KvK lo manda recordatorio 
y eventualmente lo por sigui 
caminda legal pa cu falta di 
cumplimento di e negoshi. Pa 
cierto casonan tin e posibilidad 
di pago den termino acorda. 


Ta sumamente importante pa 


tur negoshi tin un account 
digital via MyChamber pa 
nan mes por controla e dato 
di e compania y alabes haci e 
cambionan necesario online. 
Tambe por haci pago via e ac- 
count, por ehempel pa compra 
di extracto y otro documen- 
tonan y pago di e contribucion 
anual, sin mester di acudi fisi- 
camente na e oficina di KvK. 
Esaki ta conta tambe pa pago- 
nan via transferencia di banco. 
Despues cu e compra y/o pago 
wordo procesa, e documento y 
recibo di pago lo ta disponibel 
digitalmente den e inbox di e 
account. Desde 2020 KvK a 
cuminsa manda e cobransa pa 
e contribucion anual digital- 
mente via e online account di 
e companianan, p’esey ta haci 
un apelacion urgente na tur 
negoshi cu ainda no tin un 
online account pa percura pa 
regla esaki mas pronto posibel 
via MyChamber. E instruc- 
cionnan pa crea un account 
ta poni riba e website di KvK 
(bao FAQ’s), pero den caso 
cu no logra por tuma contacto 
libremente cu KvK via e chat- 
tool riba e website di KvK, na 
tel. 582-1566, ext. 42/35/30 of 
via e-mail businessinfo@aru- 
bachamber.com. Den caso cu 
ta necesario por haci un cita 
pa un consulta riba e website 
di KvK: https://arubachamber. 
com/pages/make-an-appoint- 
ment/. 


Compania cu no ta activo 
mas 
Si tin un compania cu ta reg- 
istra na KvK pero cu esaki no 
ta activo mas, ta importante pa 
pone esaki como inactivo of 
cancela e negoshi den e Reg- 
istro comercial mas pronto cu 
ta posibel. Ley ta stipula cu e 
persona di e negoshi cu ta au- 
torisa (p.e. doño di e negoshi 
y/o director) tin e deber di 
cancela e negoshi na KvK. A 
base di e informacion declara 
door di e persona autorisa, e 
status di e compania ta wordo 
cambia den e sistema di KvK. 
Esaki ta importante ora di haci 
declaracion di resultadonan di 
negoshi (cu no ta activo) na 
Departamento di Impuesto. 


Doño di negoshi, directornan 
y otro miembronan di board 
cu no tin nan informacion of 
contribucionnan na ordo por 
wordo poni responsabel pa 
negoshi cu no ta cumpliendo 
cu ley. Pa por sa mas encuanto 
datonan den registro y cuen- 
tanan habri, por tuma contacto 
cu KvK na 582-1566 of manda 
un e-mail na registers@aruba- 
chamber.com. 


SERVICIO A21 


Diaranson 28 December 2022 


TA BUSCA 


sra. entre 35 y 45 aña pa 
trabao di cas interna. 
Pa informacion yama 
Tel. 582 3023 / 593 8120 
_________________________ 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 


combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TABENDE 


stndmixer pa bolo Fl.45 


candelabro di tres bela Fl. 25 
6 sombre Fl.5 cada un 
Tel.593 8120 / 582 3023 


__________________________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 


construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA HUUR 


en seroblanco, apartamento 
amoblado para pareja o mujer 
sola. aire inverter. servicios 
aparte Fls.600 renta. whatsapp 
Tel. 563 9046 
_________________________ 


TA BENDE 
caha di orgel. 
Tin 3 cylinder nobo. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 


mi tin bon experiencia 
y bon cuido 
Te. 562 5941 
_________________________ 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Santa Cruz 
Tel. 585 8028 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


obituario 
a22 


Diaranson 28 December 2022 


Hesus a bisa: “Ami ta resureccion y e bida. 
Esun cu kere den mi, lo biba, aunke cu nan a 
muri” 


Cu un sentimento di tristeza profundo, pero 
gradicido cu por a comparti bida cu ne, nos ta 
anuncia fayecimento di : 


Señor Joâo Purificacao da Silva 
Mihor conoci como Juancho 
*02-02-1940 – †22-12-2022 


Na nomber di su: 
Señora: Conceicao da Silva 


Yiunan: 
Joâo Daniel da Silva y Sonia da Silva-Chica 
Jose Paulo da Silva 


Nietonan: 
Daniela Carlo-Chica y Jearuno Carlo 
Geraldine da Silva 
Christian Jose da Silva 
Joâo Daniel da Silva 
Michelle da Silva 


Bisanietonan: Alexander Pinedo 
Jayden Daniel Carlo 


Mama di su nietonan: Ana Milena Tamayo 


Sobrinonan(na Aruba): 
Jose Fernandes Perna y famia 
Daniel Fernandes Perna y famia 
Alvaro Fernandes Perna y famia 


Hunto cu demas famia na Madeira y 
Venezuela, su bisiñanan cerca, su amigonan 
y conocirnan, y comunidad Portugues, ta 
extende un invitacion pa asisti na despedida y 
entiero: diahuebs, 29 di december, di 9or pa 
11or di mainta, na Pro Catedral San Francisco. 
Despues lo sigui cu e acto di sepultura na 
santana Catolico na Playa. 


Acerca ta informa cu no ta ricibi bishita di 
condolencia na cas. 


“Morto ta e ultimo capitulo 
di bida, pero alavez e prome 
capitulo di eternidad” 


Cu honda pena, pero 
agradecido, nos ta anuncia 
fayecimemto di nos ruman y 
omo stima. 


ALFREDO ERASMUS 
mihor conoci como “Fefe” 
* 17 November 1941 - † 22 December 2022 


Na nomber di su: 
Mayornan: †Pedro y †Petra Erasmus -Arends 


Rumannan, cuña y swanan: 
†Benito y † Aida Erasmus -Croes 
†Marcolino y Filomena Erasmus- Loefstop 
Daisy y Jimmy Tromp-Erasmus 
Esmay Erasmus 
Rufina y Antolino Tromp-Erasmus 
Emerita y Louis Britten-Erasmus 
†Gloria Erasmus 
Silfia Erasmus 
Imelda y †Marcos Guedez-Erasmus 
Merinda Erasmus 
Oscar Bergrok 


Subrino y subrinanan: 
Lisette y yiunan 
Giovanny y yiunan 
Juni, Shirley y yiunan 
Sheila, German y yiunan 
Slavitsa y yiunan 
Monique, Giovanni y yiunan 
†Gilbert, Sharlenne y yiu 
Gwendeline y yiu 
Marky, Anti y yiunan 
Zamira 
Ricky, Darlaine y yiunan 


Amistadnan cercano: 
Shonca, Vivian, Jacqueline, Corina y Miguelito. 
Ex coleganan di ASU 


Primo, primanan, bisiñanan, demas famia y 
conocirnan ta invita pa e acto di entiero cu lo tuma 
lugar diabierna 30 di december saliendo for di cas, 
Tamarijn 2 pa Misa Santa Filomena cual respons 
lo cuminsa pa 11 or mainta y despues pa Santana 
Catolico na Paradera. 


Fefe lo ta reposa for di 9 or di mainta na cas. 


“Señor ta mi wardador, mi’n tin 
falta di nada. Den cunucu di yer- 
ba berde e ta ponemi sosega. E ta 
hibami na awa trankil, pa mi bolbe 
haña forsa”. 
Salmo: 23 


Nos ta anuncia fayecimento di: 


Sandro Anthony Flanegin 
*06-05-1969 - †24-12-2022 


Acto di entiero lo wordo anuncia despues. 


“Señor ta mi wardador, mi’n 
tin falta di nada. 
Den cunucu di yerba berde e 
ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento 
inespera di nos ser stima: 
Henry O. Dubero 
Mihor conoci como “Jossy” 
*28-12-1944 - †22-12-2022 


Den nomber di su: 
Ex casa: 
Rita van Dobberen 
Yiunan: 
Sandro Dubero 
Ricardo Dubero & Judith Borst 
Nietonan: 
Marley Dubero 
Robin Dubero 
Mama di su nietonan: 
Wimke van den Berg 
Rumanan: 
†Jean & †Nicomeda y famia 
†Haydee & Luciano (Wichi) Croes y famia 
Mena & Ronny Kelly y famia 
†Swindo & Ina Dubero y famia 
Antje & Benny Vrolijk y famia 
Mariana Dubero y famia 
Chela & Benny Roga y famia 
Lelia y Walter Kelly 
Giovanny Dubero y famia 
Amigonan di cas: 
Rene & Marthy Rodriquez 
Shome Kock 


Tur sobrino(a)nan, primo(a)nan, comer y 
compernan, ihanan, bisinjanan y demas famia. 
Ta invita pa acto di despedida cual lo tuma lugar na 
Aurora Funeral Home diaranson 28 di december 
2022 di 9’or pa 11’or di mainta. Cremacion lo tuma 
lugar despues. 


Condolencia lo tuma lugar na Aurora Funeral 
Home diamars 27 di december 2022 di 7’or pa 9’or 
di anochi. 


Nos tin pidi nos disculpa si den tristeza nos por a 
lubida un of otro famia. 


“Señor ta mi wardador, m’n tin falta 
di nada. Den cunucu di yerbe berde 
e ta ponemi sosega. E ta hibami na 
awa trankil, pa mi bolbe haña for- 
sa”. 
Salmo: 23 


Cu inmenso tristesa na nos curason pero con- 
forme cu boluntad di Dios nos ta anuncia fayec- 
imento di nos mama, wela y bisawela stima: 


Maria Roza-Simileer 
*16-03-1929 - †26-12-2022 
Mihor conoci como “Mama Ija, Ija” 


Acto di entiero lo wordo anuncia despues 


obituario a23 


Diaranson 28 December 2022 


Bo curason a bati pa nos 
Bo mannan a traha pa nos 


“Señor ta mi wardador, mi’n tin falta di nada 
Den cunucu di yerba berde, E ta ponemi sosega 
E ta hibami na awa trankil, pa mi bolbe haña forsa” 
Salmo 23 


Cu inmenso dolor na nos curason y conforme cu 
boluntad di Dios, nos ta anuncia fayecimento di nos 
tata, welo, suegro, omo 


Sr. Victorino Tromp 
Miho conoci como ‘Tilin’ 
Vdo. di †Rosa Caritina Tromp-Franken 
Ex-empleado di Lago, Total, Coastal, El Paso y Valero 
*2 november 1937 - †18 december 2022 


Na nomber di su: 


Mayornan: †Leoncio y †Eleuteria Maria Tromp-Dijkhoff 
Yiunan: Rosemarie ‘Roosje’ y Gilles van Dalen – Tromp 
Raiza y Mariano ‘Maikel’ Geerman – Tromp 
†Rino Tromp 
Nieta y nietonan: Karenza Geerman, Jherino van Dalen y 
Kelvin Geerman 
Rumannan: †Rosa y †Jose Tromp-Tromp y famia, †Julieta 
Tromp y famia, †Benito y †Sara Tromp-Quandus y famia, 
†Pedro Tromp, †Alejandro Tromp y famia, †Johan Tromp 
y famia, †Rosalia Gomez-Tromp, †Jose Tromp y famia, 
†Bartolomeo Tromp y famia , †Soriano Dijkhoff y famia 


Swa y cuñanan: †Marcelino y Maxima Franken- 
Schwengle y yiu, Vda. Lourdes Croes-Franken y yiunan 


Ihanan: Sra. vda. Lourdes Croes, Albert Henriquez, 
Mario-Jose Loefstok, Sandra Tromp, Silvio Tromp 


Conocirnan na Curaçao y Hulanda: Chencho y Gladys 
Brigitha, Irena y Crismo Antersijn, Andria Thompson, 
Riet y Rene Brasz, Jaap y Annelies Schroevers 


Amigo/ayudante: Theo Zievinger 


Tanta y omonan, subrino y subrinanan, primo y 
primanan, comer y compernan, amigo y amiganan, su bon 
bisiñanan di Tanki Flip, amigonan di Bubali Sport Club, 
Tanki Flip Steel Band, demas famia y conocirnan: Tromp, 
Franken, Van Dalen, Geerman, Dijkhoff, Croes, Gomez, 
Quandus, Schwengle, Henriquez, Loefstok, Bernadina, 
Maduro, Hart, Christiaans, Lampe, Ridderstaat, Seegers, 
Flanegin, Paula, Hoevertsz, Vrolijk, Leon, Orman. 


Na tur empleado y su compañeronan di Huize 
MarisStella SABA, afdeling Aloë. 
Na un y tur cu tawata cu famia di ora cu Tilin a drenta 
MarisStella y te na su ultimo rosea. 


Famia ta invita amigo, bisiña y conocirnan pa asisti na e 
acto di entiero cual lo tuma lugar diahuebs 29 december 
2022 pa 4’or di atardi saliendo for di Misa Santa Anna pa 
santana Catolico na Noord. E resto mortal lo resposa for 
di 2’or di atardi na Misa Santa Anna na Noord. 


Oportunidad pa condolencia lo ta diaranson 28 december 
2022 for di 7’or pa 9’or di anochi na Aurora Funeral 
Home. 


Nos ta lamenta cu despues di entiero nos no por ricibi 
bishita di condolencia na cas. 


Nos kier a pidi nos disculpa si pa un of otro motibo nos 
por a lubida un of otro famia y conoci den nos tristesa. 


“Don’t leave for tomorrow what can be done 
today” 
-Benjamin Franklin- 


Yick On Jim 
Better known as Jimmy 
August 8, 1927 - December 19, 2022 
Son of †Jim Yong Sau and †Chan Lee Tse Yick 


On is survived by spouse: 
Mei Ying Yau 
Children: 
† 
Chim Nin Hing Madel Jim Michael 
Jim Anne Jim Robert Jim 


Grandchildren: 
Hui Seen Man Chim Fu Thai Raoul Rugebregt 
Frances Rugebregt Wing Ho Mitchell 
Great grandchildren: Cyril Hui 
Crus Hui 


Sister: 
† 
Tsang Chim Yee Kiu 
Brothers: 
† 
Jim Yik Hong Jim Quang Sang 


Families abroad: sisters and brothers-in-law, 
nieces and nephews, cousins in Hong Kong 
and the United Kingdom. 


Special family friends: Cheung, Fun, Jie A 
Swie, Lim, Wong, Lee, Lo, Leong, Hugh, Hoo, 
Chong, Chow, Yee, Webb, Coffi, Engelhardt, 
Lioe-A-Tjam, Muller, Ng, Alders, Trott, Skogg, 
Schenker, Nedd, Croes, Wever, Robles, Xie, 
Leysner, Ahlip, Winterdaal & Chieuw. 


Special thanks go to: Dr. Cheung, Dr. Giel, Dr. 
Lanting, Dr. Jansen, Stichting Wit Gele Kruis 
and staff and personnel of Hope Foundation 
for their loving care and professional help. 


Funeral service will be held at Pray Funeral 
Home, van Speykstraat 1, San Nicolas, on 
Thursday, 29 December 2022, from 2 to 4 p.m. 
Afterwards his body will be laid to rest at the 
Cemetery in Sabana Basora. 


We ask that donations be made to 
Hope Foundation and Stichting Wit Gele Kruis 
in lieu of flowers. 


A donation box will be available at the wake. 


After the burial we are not able to accept 
condolences at home. We apologize if we have 
forgotten any names at this time of grief. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Sr. Narcisse F. Kingsale 
Mihor conoci como “Pikante” 
*30-03-1941 - †25-12-2022 


Acto di despedida lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa fayeci- 
mento di nos ser stima: 


Victorino Tromp 
*02-11-1937 - †18-12-2022 


Acto di entiero lo wordo anuncia despues 


